open-index/open-wikipedia-markdown huggingface dataset:
滿洲國

**滿洲國**（；後來改叫**滿洲帝國**，1932年3月1號－1945年8月18號）係以前嘅東北亞國家，九一八事變之後由大日本帝國扶植嘅傀儡政權。首都係新京（今中國吉林長春），控制住今日中國嘅遼寧、吉林同黑龍江省（除咗嗰陣日本租借佔領嘅大連地區），同埋內蒙古東部、河北省承德市（熱河省）。國家元首係清朝最後一個皇帝愛新覺羅·溥儀（初頭叫做執政，年號「大同」；後來叫做皇帝，年號「康德」）。

1945年8月，日本本土俾美國嘅原子彈轟炸，而蘇聯紅軍打贏咗駐守滿洲國嘅關東軍同滿洲國軍，日本打輸仗。8月18號，溥儀宣讀《退位詔書》，滿洲國亡。

## 建立經過
1931年9月18號，喺板垣徵四郎、石原莞爾、花谷正、土肥原賢二等人嘅策劃之下，日本關東軍喺瀋陽發動九一八事變。兩個月內，關東軍極速佔領遼寧、吉林同黑龍江三省，將每個省控制權都交畀唔同嘅親日政權——遼寧係臧式毅，吉林係熙洽，而黑龍江就係馬占山。

日本關東軍一直想喺內滿建立親日本嘅政權。九一八事變之後，日本成功佔領內滿洲。1931年底，因為九一八事變引咎辭職嘅原日本陸軍大臣南次郎去咗滿洲，同關東軍司令官本莊繁重有關東軍特務機關長土肥原賢二傾事變進展。1932年1月28號，南次郎返日本同天皇報告《滿洲近況》，建議喺滿洲建立「新國家」。南次郎喺報告入面指出，建立新國家可以方便日本之後打蘇聯「向北發展」，而日本通過控制呢個「新國家」嘅經濟，可以令到日本有永遠自給自足嘅資源，重可以移民去滿洲解決日本地少人多嘅問題。

九一八事變發生之後，一直想復辟清朝嘅前滿洲貴族以為時機到。滿洲宗室、吉林省軍參謀長熙洽於是就喺吉林長官出城奔母喪嗰時，打開吉林城門，向日本投降。佢又秘密寄信畀清朝遜帝愛新覺羅·溥儀，叫「皇上」（溥儀）返「祖宗發祥地，復辟大清，救民於水火」，喺「友邦」（日本）嘅支持下，先佔滿洲，再試下攻入關內。以佢為首嘅前滿洲貴族同時叫日本迎接溥儀至滿洲、建立君主制嘅國家。日本關東軍方面亦都早就覺得溥儀係合適嘅傀儡人選。戰後，城野宏講話日方揀溥儀係因為：

# 首先，溥儀「同中國本部嘅國民黨無任何聯繫」；
# 其次，「滿洲同蒙古一尐舊嘅階層對清朝重有傳統嘅嚮往」；
# 第三，「一般農民似乎更加歡迎由滿洲嘅愛新覺羅家實行嘅王道政治」。

1931年11月8號，土肥原賢二搞「天津事件」，將溥儀喺天津日租界嘅住所秘密帶走，經過大沽口、營口、旅順，去到撫順。1932年2月16號，關東軍召集張景惠、熙洽、馬占山、臧式毅，同謝介石、於衝漢、趙欣伯、袁金鎧等人喺瀋陽大和旅館開「東北政務會議」，會議由關東軍司令官本莊繁主持。會議決定立溥儀做滿洲國執政，順手分配埋佢哋做乜，好似板垣徵四郎就做奉天特務機關長、滿洲國軍政部最高顧問。18號，發佈《獨立宣言》：「由今日開始宣佈滿蒙地區同中國中央政府斷絕來往，根據滿蒙居民自由嘅選擇同呼籲，滿蒙地區從此完全獨立，成立完全獨立自主嘅政府。」23號，坂垣喺撫順同溥儀會面，話畀溥儀知佢會做滿洲國執政。

3月1號，發佈《建國宣言》，滿洲國宣布成立。首都喺長春（改名叫新京），中華民國政府對日本策動滿洲獨立並建立滿洲國提出嚴重抗議。6號，溥儀由旅順出發，9號喺長春宣布佢做滿洲國執政，年號「大同」。同時任命唔同府、院、部嘅負責官員，滿洲國正式建立。

1932年9月15號，關東軍司令官兼駐滿洲國特命全權大使武藤信義同滿洲國國務總理鄭孝胥喺勤民殿簽《日滿議定書》。《日滿議定書》規定日本正式承認滿洲國，並會擔負滿洲國國防，喺滿洲國駐軍。附件又規定滿洲國嘅鐵路、港口、航路、航線等由日本管理。另外，滿洲國負責日軍要嘅各種物資同埋設備，日本有權開發礦山，日本人有權做滿洲國官吏，日本有權移民去滿洲國等等。

1934年3月1號，溥儀喺新京南郊杏花村舉行登基典禮，改「滿洲國」叫「滿洲帝國」，溥儀終於做到皇帝，年號改做「康德」。

## 亡國
### 政權完

喺1943年12月1號公佈嘅《開羅宣言》入面，講明中美英「三國嘅宗旨係要攞返所有日本由1914年第一次世界大戰開始之後喺太平洋攞到或者佔領咗嘅島嶼；日本侵佔咗嘅中國領土要還返畀中華民國，好似滿洲、台灣、澎湖群島。亦要將日本由所有佢用暴力或貪念攞到嘅地趕走」。喺1945年2月8號嘅雅爾塔會議羅斯福—史太林會談入面，確定咗會將大連變做國際化自由港，送畀蘇聯，又畀蘇聯可以用滿洲鐵路，作為蘇聯對日開戰嘅條件。

1945年8月8號，蘇聯話畀日本知佢第二日會同日本開戰。之後蘇聯紅軍攻入滿洲，用高度機械化嘅絕對優勢打低關東軍同埋滿洲國軍。11號，溥儀同滿洲國嘅官開始搭火車撤退。13號清晨到咗通化市臨江縣大栗子站。15號，日本天皇裕仁宣布無條件投降。17號，喺吉岡安直嘅安排之下，溥儀讀《滿洲國皇帝退位詔書》，宣佈滿洲國政府解散，滿洲國滅亡。18號，關東軍司令官山田乙三下令滿洲地區同埋朝鮮北緯38度線北面嘅日軍（原本係朝鮮軍，1945年改編入關東軍，38度線以南嘅朝鮮軍改編入國內軍）解除武裝，停戰。19號，溥儀一班人由通化搭飛機飛去瀋陽準備轉機飛去日本，飛機喺奉天機場降落之後，溥儀佢哋即刻俾蘇聯紅軍俘虜，滿洲國政權徹底完結。

### 滅亡之後
1945年8月20號，蘇軍佔領新京、奉天、哈爾濱、佳木斯等城市；22號，蘇軍佔領旅順、大連。31號，蔣介石喺重慶宣布成立國民政府軍事委員會委員長東北行轅，行轅主任係熊式輝，接收東北。

蘇聯之後唔畀中華民國政府用旅順港口送人去接收遼東半島，幫中國共產黨喺滿洲地區攞到政治同埋軍事優勢，又將喺關東軍同滿洲國軍繳獲嘅一啲裝備同埋人員送畀共產黨。1945年11月，共產黨軍隊（當時重未叫中國人民解放軍）喺山海關一線同準備出關接收東北嘅國民革命軍打咗場激戰，共產黨軍隊輸咗，於是國民政府就接收滿洲。

1946年8月，蘇聯政府畀溥儀去東京遠東國際軍事法庭作證。佢話佢自己喺執政滿洲國嗰陣，完全係日本嘅扯線公仔，重講埋日本關東軍喺滿洲嘅軍事活動同針對蘇聯嘅軍事目的。

遠東國際軍事法庭最後判策劃成立滿洲國嘅板垣征四郎死刑、一樣係策劃成立滿洲國嘅南次郎同操縱滿洲國嘅小磯國昭無期徒刑。1963年3月30號、1964年12月12號同1966年3月29號，中華人民共和國全國人民代表大會常務委員會合共三次通過《全國人民代表大會常務委員會關於特赦確實改惡從善的蔣介石集團、偽滿洲國和偽蒙疆自治政府的戰爭罪犯的決定》。
亞皆老街

**亞皆老街**（）係連接香港油尖旺區同九龍城區嘅主要道路。除咗新填地街至西洋菜南街嗰段，其他都係四線雙程行車，大致東西走向，西面由大角咀渡船街開始，穿過彌敦道、窩打老道、公主道，最後去到九龍城舊啟德機場一帶嘅世運公園完，駁住太子道東。呢條路個名由19世紀尾一艘英國商船亞皆老號而來。

## 旺角交通管制措施
政府喺1970年代中起地鐵（而家叫港鐵），用咗西洋菜南街至砵蘭街一段亞皆老街嘅右邊行車線做地鐵出口，於是政府喺旺角地鐵站附近管制交通，由西洋菜南街至上海街嘅一段亞皆老街只准向西行。後來新填地街至上海街嘅一段亞皆老街亦改為只准向西行，搞到由大角咀經亞皆老街向東行嘅車要轉左入新填地街，轉右入旺角道、再轉右去西洋菜南街或者洗衣街，最後先可以轉返左，去返亞皆老街（好似去愛民嘅九巴18號同埋去大埔嘅九巴72號X咁）。

另外，沿彌敦道南行嘅車亦因為咁唔可以直入亞皆老街西行，要先轉左入旺角道、轉右入西洋菜南街或洗衣街南行、再轉右入亞皆老街西行去大角咀（好似九巴33號A同九巴37號咁）。同樣，因為西洋菜南街至新填地街一段亞皆老街只係畀向西行，沿彌敦道北行嘅車如果想入亞皆老街東行，就要先喺彌敦道轉左入亞皆老街西行、轉右入新填地街再轉入旺角道去到西洋菜南街或洗衣街南行、再轉左入返亞皆老街東行去九龍城（好似九巴9號去坪石同九巴203E去彩虹咁）。呢個措施令到旺角道同新填地街一帶成日塞車，係九龍西區塞車黑點。

## 沿途建築物

* 港鐵旺角站（1985年5月31號之前，英文名稱係Argyle Station）（亞皆老街 / 彌敦道交界）
* 港鐵旺角東站（以前叫東鐵旺角站）（亞皆老街 / 聯運街交界）
* 朗豪坊（亞皆老街8號）
* 旺角中心（亞皆老街65號）
* 先達廣場（亞皆老街83號）
* 拔萃男書院（亞皆老街131號）
* 前中華電力總部（亞皆老街139-147號）
* 九龍醫院（亞皆老街147號A）
* 醫院管理局大樓（亞皆老街147號B）
* 衞生防護中心（亞皆老街147號C）
* 亞皆老街賽馬會學童牙科診所（亞皆老街147號J）
* 香港眼科醫院（亞皆老街147號K）
* 九龍城裁判法院（亞皆老街147號M）
* 九龍城警署（亞皆老街202號）
* 九龍城浸信會（亞皆老街206號）
* 播道醫院（亞皆老街222號）
* 世運公園（亞皆老街東端）

## 途經嘅公共交通服務

交通路線一覽

;巴士



## 睇埋
*太子道
竹園邨巴士總站

**竹園邨巴士總站**（）係香港一個坑狀露天車站，位於黃大仙以北嘅竹園道，竹園南邨同竹園北邨之間，1984年開。

## 總站路線資料
### 九龍巴士1號線
*
1920年代，前身6號線開辦，家陣途經九龍城、旺角、油麻地、尖沙咀。

### 九龍巴士2B線
*
1988年5月16號開辦，來往長沙灣同竹園邨，途經深水埗、石硤尾、白田邨、九龍塘。

### 九龍巴士11C線
*
1968年1月6號開辦，來往上秀茂坪同竹園邨，為觀塘居民提供往返黃大仙嘅服務。

### 九龍巴士11K線
*
1986年1月12號開辦，為竹園邨居民提供往返紅磡同土瓜灣嘅服務。

### 過海隧道巴士103線
*

## 途經路線資料
### 九龍巴士7M線
*
1986年5月11號開辦，係來往樂富同竹園邨嘅循環巴士線，提供來往竹園邨同樂富站嘅接駁巴士服務。
尖沙咀天星碼頭公共運輸交匯處

**尖沙咀天星碼頭公共運輸交匯處**（）位於香港油尖旺區梳士巴利道尖沙嘴碼頭對出，1920年開。

## 總站路線資料
*九龍巴士1號線：竹園邨 ⇄ 尖沙咀碼頭
*九龍巴士1A線：中秀茂坪 ⇄ 尖沙咀碼頭
*九龍巴士2號線：尖沙咀碼頭 ⇄ 蘇屋
*九龍巴士5號線：富山 ⇄ 尖沙咀碼頭
*九龍巴士5A線：啟德（啟晴邨） ⇄ 尖沙咀碼頭
*九龍巴士5C線：慈雲山（中） ⇄ 尖沙咀碼頭
*九龍巴士6號線：尖沙咀碼頭 ⇄ 荔枝角
*九龍巴士7號線：尖沙咀碼頭 ⇄ 樂富
*九龍巴士8號線：尖沙咀碼頭 ⇄ 九龍站
*九龍巴士28線：樂華 ⇄ 尖沙咀碼頭
*九龍巴士92R線：尖沙咀碼頭 ⇄ 西貢
*九龍巴士234P線：灣景花園 → 尖沙咀碼頭
*城巴N21線：尖沙咀（天星碼頭） ⇄ 機場（地面運輸中心）
*城巴N21A線：尖沙咀（天星碼頭） ⇄ 機場（地面運輸中心）
古百越語底層

古百越語底層（粵拼法：gu2 baak3 jyut6 jyu5 dai2 cang4）系響粵語、吳語同閩語裡頭保存落來嘅古百越語特點，深噉影響住粵語、吳語同閩語。佢令呢啲語言明顯同其他漢語族語言唔同，擁有獨特嘅特徵。

## 起源
嶺南同江南一帶，響古代重未漢化之前，住嘅係百越族土著，講嘅係百越語言。呢啲語言，同漢語好唔同，但係就似現時嘅苗、瑤、壯呢幾個少數民族嘅語言，同侗台語系關係密切。粵語同吳語，係中原同楚地移民種種語言，融合而産生出來嘅，所以有啲古百越語嘅特點，仍然保留到今日，成為粵語同吳語嘅一個底層。呢個底層，可以話係古百越語嘅殘留。

## 特點
### 文法
苗、瑤、壯語響修飾名詞嘅時係，會將修飾語放響名詞嘅後面。粵語有啲詞都係噉樣，好似「雞公」、「豬乸」、「貓仔」、「菜乾」噉，當中「公」、「乸」、「仔」、「乾」係用來修飾「鷄」、「豬」、「貓」、「菜」嘅。但係北路官話，就叫「公雞」、「母豬」、「小貓」、「乾菜」，個修飾語係擺響名詞之前，次序同苗、瑤、壯、粵語、西南官話（同埋一啲其他非官話語言同南方官話語言）啱啱相反。呢個現象反映出，響一啲最底層嘅常用詞裏面，粵語仍然保留住古百越語呢個文法特徵。

「嘢食」經常着當作一隻例畀修飾語後置種現象，但其實屬於重新分析現象。

### 語音
粵語嘅元音，有分長短，呢個特點係其他漢系語言無嘅。反而同瑤、壯語嘅元音同粵語一樣，都有分長短。粵語元音長短分得最明顯嘅，係aa（國際音標：）同a（）呢一對。呢兩個音可以配上任何韻尾，組成最少對立體，見下表。aa同a兩個元音最主要嘅分別，係發音時拖幾耐，aa明顯耐過a。雖然兩個音嘅音質有少少唔同（發時條脷低過一啲啲），但係母語係粵語嘅人主要係依賴時間嘅長短來區分呢兩個音嘅。外省人學粵語學得唔好，就會唔識分呢兩個音，通常會將a讀成aa，於是乎「心」讀成「三」、「米」讀成「買」，一聽就知唔係本地人。
:

聲調方面，標準粵語有九個（有啲地方有十個），多過其他漢系語言；而且有入聲類別，係大部分漢語系北方話無嘅。入聲只會配合-p、-t、-k三個韻尾出現，而舒聲（即係非入聲）就唔會搭-p、-t、-k尾。苗、瑤、壯語亦係聲調豐富嘅語言，一般有至少八個聲調，同粵語不相伯仲；而且佢哋都係有入聲同舒聲之分，都係入聲韻收-p、-t、-k尾，其餘嘅韻母都係配舒聲調。而最奇嘅地方，就係壯語同粵語都有三個入聲調，最高音嗰個只會搭短元音，中高音嗰個只會配長元音，而最低音嗰個就長、短元音都可以搭，兩種話嘅入聲分配規律全完吻合。

聲母方面，粵語有gw（）、kw（）兩個圓唇化軟顎聲母，非常獨特，係其他漢系語言無嘅；反而苗、瑤、壯語都有呢兩個聲母。

### 辭彙
如今嘅粵語，依然保留咗唔少古百越詞語。如果以使用頻率計，啲冇喺古漢語文獻有記載過嘅詞彙有兩成咁多；按個數計嘅比較研究、畀廣府話、南寧平話啲現代詞彙戥現代壯語嘅、顯示分別有215同162個關係詞着認爲係壯侗底層詞畀前述兩者。呢啲詞，好多時都有音無字（例如：「laan1開」個laan1），就算有字可寫，都可能係借用其他字（好似：「甩」），或者係新造字（例：「蠄蟧」）。

呢一類詞，好多都俾漢源詞取代咗，但係亦有一啲以地名嘅形式鎖住咗，流傳到家陣。不過，呢啲詞嘅真正意義，就俾人遺忘咗。例如：「六建」、「六賀」、「六謝」、「六吟」嘅「六」，其實係「山涌」噉解；「那務」、「那霍」、「那錄」嘅「那」（壯話：naz；國際音標：na˧˩），係「田」噉解；而「羅鏡」、「羅龍」、「羅沙」個「羅」，即係「山地」。留意：呢啲地名嘅構詞方法，係主詞行先、修飾詞在後，保存咗古百越語嘅語法。

其中一批比較易識別嘅古百越語底層詞，係嗰啲讀濁聲母（m-、n-、ng-、l-）配陰聲調（第1、2、3、7、8聲）嘅字。噉係因為漢語詞響粵語嘅語音發展有一定嘅規律：古代濁聲母嘅詞，今日會用陽聲調讀（第4、5、6、9聲），好少有例外（好似個「媽」字噉）。當然，單睇讀音係唔夠嘅，重要查埋其他漢系語言有無同源詞，有無源自古代嘅漢字用來寫呢個詞，同埋個漢字係唔係借字，重要查下其他侗台系語言有無一啲發音、意思都相近嘅詞，先致可以有把握話佢係古百越語底層詞。

吳語方面，通常認為南吳語嘅百越語底層成份遺存較多。以温州話為例，温州吳語入面有好多基本詞彙同而家嘅泰傣壯侗語一樣，亦都一啲同京語一樣。例如：㯱（pe33，柚子）同侗語一樣；雾（moe22，雾），同水語一樣；篺（bba31，木筏）、捋（lai35，轻轻抚摩）、謴（gang42，辱罵）同泰語一樣；迫（ba213，鞋隔褙）、咄（dai213，鳥啄物）、亦（yi213，又、也）、埕（zzeng31，酒瓮，酒壇）同壯語、侗語一樣；念頭（nyi22 ddeu31，上瘾）、玍（nie22，勉力支撑）、蕊（nyv22，蓓蕾）同越南語一樣。 又好似温州話叫田野做「垟」，有好多地名中帶有「垟」字，如：「翁垟、林垟」等。《集韵·陽韵》雖然收咗呢個字，但佢嘅意思係「土怪」，同田野嘅意思一啲關係都冇。有人考證過呢個字可能係古代百越語嘅遺留，音同傣語一樣。又好似温州人將傻、蠢、不明事理講做「憨」（hoe33，讀音好似「蚶」），例如：個人全憨個、個人真憨裏塌氣。亦可以同名詞連住用，例如：「憨猪」。壯侗語都有近似嘅音義，呢啲可能係古百越語殘留嘅「底層」。

## 睇埋
:類:古百越語底層詞

## 有關嘅書
* 《粵語壯傣語問題：附語法語義詞彙問題探討》 劉叔新著 北京商務印書館 2006年5月第一版 ISBN 7-100-04660-2

## 參攷

類:粵語
類:粵語文化
同源詞

**同源詞**（；，近似）即係响唔同語言裏面來源相同嘅詞。雖然來源相同，但係响唔同語言裏面可以有好唔同嘅發音同意思，有時詞義會分道揚鑣，各自轉化或者引申出唔同嘅新意思，偏離原意；發音亦會慢慢噉各有各變，時間越耐，差異越大。另一方面，即使唔同語言有發音、意思都會好近嘅詞，都唔一定係同源詞，有時會係巧合，尤其係象聲詞。

## 基本定義

**同源詞**係歷史語言學成日提到嘅概念，意即「同源」嘅詞語，不過雖然係來源相同，但係任何語言都梗會隨時間而變化。假想某隻語言，有某隻詞語，後來隻語言嘅其中兩種方言慢慢各自演變，喺發音等各方面起變化，最後變成完全冇能力通話嘅兩隻語言，同時手上嗰隻詞語因為發音變化，而變咗兩隻語同樣、但意思一樣（或者好相近）嘅詞語，而呢兩隻詞可以追溯返去同一隻詞嗰度，所以就是為同源詞。舉例說明，英文同德文都係日耳曼語言，由原始日耳曼語演變而嚟嘅，而兩隻語言指母親嘅詞語好相似，讀音用國際音標寫嘅話：
:
－呢兩隻詞語，據估計都係嚟自原始日耳曼語指**母親、阿媽**嗰隻詞語。到咗廿世紀，英文同德文之間經已有巨大嘅差異，兩者無法通話，但係兩種語言同源，各自由原始日耳曼語嗰度繼承咗大量嘅詞語，英文同德文嘅同源詞喺發音、拼寫方法同詞義上都有相當嘅相似之處。

廿一世紀初嘅羅曼語言亦有好多同源詞。羅曼語言衍生自通俗拉丁話（廣泛流通於羅馬帝國民間嘅語言），主要分佈於歐洲南部。舉幾個維基詞典都有紀錄嘅例子：
:

## 概念釐清

要判定手上嗰啲詞語係咪真正嘅同源詞，歷史語言學同比較語言學嘅學者必需要深入研究，分析歷史文件同語音比較等嘅材料，觀察詞語喺歷史上經歷過乜嘢變化，確保手上嘅詞語真係合乎晒同源嘅條件。

### 相似度
喺嚴格嘅語言學上，同源詞最重要嘅特徵係「同源」而唔係「相似」，兩隻詞語就算唔相似都可以係同源。

有好多人以為，同源詞一定係發音差唔多或者串法好相似嘅。不過，實際上同源詞唔一定要外形或者發音接近：語言經過幾百年、幾千年嘅變化，就算係兩隻詞係源自同一個詞，外形都可以因為演變而變到好唔同；例如英文 **father** 同法文 **père** 都係指**父親、阿爸**噉解，兩隻詞語望落好唔同，寫嗰陣一個開頭係 f 一個係 p，讀音都唔多一樣，國際音標係：
:
但係佢哋查實係同源詞。兩者都可以追溯至原始印歐語指**阿爸**嗰隻詞。而英文同法文係「遠親」，有共同祖先但個共同祖先好久遠，兩條分支喺歷史發展過程中有唔同嘅音系變化規律，英文保留咗 f 音，而法文就演變成 p 音，結果發音上睇落唔似，但係根據歷史語言學嘅考究同重構，仍然可以證實佢哋係同源詞。

### 假同源

兩隻詞語就算相似都唔一定同源。「相似」並非同源嘅重點特徵。

假如兩隻詞言係同源詞，佢哋發音、拼寫方法同詞義通常都會相似。但兩隻詞語就算喺各方面相似，都唔表示佢哋實係同源詞。例如以下呢兩隻詞語噉：
:
發音相似、串法相似，而且都係指噉解，不過據考究日語係日本琉球語系，同英文冇已知嘅共同祖先，所以呢兩隻詞語並非同源詞，兩者之所以聽落相似，純粹係巧合，屬於所謂嘅假同源。

### 借詞

一般嚟講，兩隻詞語要算係狹義上嘅同源詞，
#佢哋嘅所屬語言必需要係同源嘅，而且
#兩隻詞語要源自同一隻來自「共同祖先」語言嘅原始詞形。
如果用呢個定義嘅話，一對詞語要合乎嚴格要求先可以算同源詞：例如喺廿一世紀初，粵語同英文都有啲詞語係相似嘅，譬如係粵語指女老師嘅同英文中嘅 **miss**（其中一個常見詞義係對年輕未婚女性嘅稱呼）好相似，但係粵語係漢藏語言而英文係印歐語言，兩者並冇已知嘅共同祖先（條件一）而兩隻詞語之所以會相似係因為借詞現象；就算係好似英文同德文噉嘅同源語言，如果某對詞語唔係由「共同祖先」語嘅某隻詞語變出嚟嘅（條件二）佢哋都唔算同源詞，例子可以想像十七世紀（當時英文同德文早已分化）嘅德文借詞畀英文，最後喺廿一世紀初得出嗰對英德對應詞語，都唔算同源詞，只係借詞。

### 假朋友

假朋友（個名嚟自，）係一個類似嘅概念，講到個樣似嘅字詞（唔理佢係真同源詞定假同源）有時意思會完全唔同，甚至意思相反，例如英文 **actual**（真嘅）同法文 **actuel**（現時嘅）就係假朋友，英文 **gift**（禮物）同德文 **Gift**（毒藥）亦係假朋友。

借詞有陣時會產生假朋友：詞語由一隻語言借去另一隻語言嗰陣，意思有可能會走樣，輕則好似 **gymnasium** 噉，喺拉丁文中可以指**學校**或者**運動嘅地方**，但到咗廿一世紀初英文就只可以指後者；重則可以好似 **Viking** 噉，喺英文中指維京人，到咗日文就指意思同維京人冇咩啦掕嘅自助餐。

## 東亞應用

同源詞嘅概念始於對歐洲語言嘅研究。

相比之下，漢字文化圈傳統上用開漢字，呢種文字有別於羅馬字母等嘅表音文字，好多時口語發音變咗，隻詞語個寫法依然完全冇變。喺語言學界，判定同源詞一般係以口語嘅音（而非寫法）行先嘅，用呢套思路嚟諗嘅話：比如**北**呢隻漢字，喺廿一世紀初
*粵語讀做 、閩南話作 pak1、普通話作 bei3、
*日語作 hoku（假名：**ほく**）、韓語作 buk（諺文：**북**）、越南話作 bắc，
呢啲發音據考究都係源自**北**嘅中古漢語音 ，而一詞喺唔同漢語中嘅口語讀音就互相成同源詞關係。同時，越南話、日語同韓語因為唔屬漢語，所以佢哋嘅**北**字發音（狹義上）唔算同粵語中嘅  同源。

## 睇埋
*歷史語言學
*比較語言學
*心理語言學
*粵語嘅百越語底層
*進化論講到嘅同源

## 詞彙
同源詞相關概念嘅英文名：
*Cognate：同源詞
*Root / etymon：指若干隻同源詞嘅嗰一隻「共同祖先」詞語，啲同源詞都係衍生自佢嘅。
*Descendant：意指「後代」，假如某隻語言分化，佢入便嘅詞語亦分化做唔同嘅同源詞，一隻「祖先」詞語衍生出嚟嘅同源詞就係佢嘅「後代」。

## 參考
註釋：

引用咗嘅文獻同網頁：

## 外拎
* Roembke, T. C., Koch, I., & Philipp, A. M. (2024). What makes a cognate? Implications for research on bilingualism. *Bilingualism: Language and Cognition*, 1-6.
壯侗語系

**壯侗語系**（壯侗讀撞動，；），又叫**侗泰語系**（），係語言學家劃分嘅一個語系，有70種語言，主要分佈東南亞同中國南部。

## 註
元音

**元音**（），又叫**母音**（）（香港以前俗稱做響音，不過響音有另一種意思，就係 sonorant），係音素嘅一種，同輔音相對。具體定義係：「發音時氣流通道暢通（超聲門部份無任何阻礙形成）、發音器官（包括共鳴器嘅全部腔壁）均衡恁保持緊張並伴有聲帶震動嘅語音」。

元音嘅分類通常依據兩個標準：一、條脷嘅焉部份（前、央、後）向上抬；二、上抬嘅程度。根據唔同需要，上抬程度有兩種計法：三分法同四分法。三分法係指分成閉、中、開三級，而四分法就係指分成閉、中閉、中開、開四級。閉、中、開分別又可以叫高、中、低，但「中」同「央」唔可以溝亂、而「閉元音」亦都唔可以叫「閂元音」。2005年嘅國際音標為咗兼顧唔同語言，用咗七分法，分成閉、近閉、中閉、中、中開、近開、開七級。

以下嘅內容會用到國際音標同粵拼嚟精確噉表達語音。

## 基礎概念

廿一世紀初粵語音系裡邊嘅元音如下：

## 語言比較

唔同語言嘅元音特性可以幾唔同。廿世紀尾嘅廣東話有11隻元音，英文有最少14隻，而標準嘅日本話就得5隻（**あいうえお**呢五隻元音似粵拼嘅）。根據2010年代初嘅研究，世上有啲語言得嗰2隻元音，又有啲語言有成14隻咁多。

順帶一提，有研究指「元音數量多嘅語言」似乎傾向集中喺某啲地區，當中「某啲地區」包括華南同東南亞。

## 睇埋
*雙元音
*元音圖

## 註釋

## 參考
篇文用咗嘅行話或者專有名詞，英文（或者其他外語）名如下：

篇文引用咗以下呢啲文獻同網頁：
最細對立體

喺語音學入面，**最細對立體**（或者**最小對立體**；）係指兩個足以導致語義差別嘅音位。

最細對立體係因語言而異嘅。兩個音素喺一種語言裡面可能係最細對立體，但係喺另一種語言裡面，可能就祇係同位異音。例如，/p/同/pʰ/喺英文、法文、德文裡面係同位異音，但係喺粵語裡面就係最細對立體。

## 粵語例子

* 「雞」同「溪」（[k] 同 [kʰ]）
* 「快」同「費」（[aːi] 同 [ɐi]）
* 「藍」同「南」（[l] 同 [n]）

最後一個例子喺香港曾經一度唔係最細對立體；粵語正音運動同國際音標標音嘅中文字典出現之後 /l/、/n/ 先重新分返開。

## 睇埋
* 音素

類:語音學
入聲

**入聲**係古漢語同埋部份現代漢語言嘅一類音節結構。喺現代漢語言，入聲指用唔爆出來嘅塞音做結尾嘅音節。

廣府話有三隻入聲聲調：上陰入[˥／5]、下陰入[／˧3]同陽入[˨／2]，語會粵拼分別標做1、3同6；教院粵拼分別標做7、8同9；變調就有讀成陰上[˧˥／35]嘅陰上變調。

## 字

***入聲，一屋[-uk]**
屋木竹目服福祿熟谷肉咒鹿腹菊陸軸逐牧伏宿讀犢瀆牘櫝黷轂複粥肅育六縮哭幅斛戮僕畜蓄叔淑菽獨卡馥沐速祝麓鏃蹙築穆睦啄覆鶩禿撲鬻輻瀑竺簇暴掬濮鬱矗複塾樸蹴煜謖碌毓舳柚蝠轆夙蝮匐觫囿苜茯髑副孰穀
***入聲，二沃[-uuk]**
沃俗玉足曲粟燭屬錄辱獄綠毒局欲束鵠蜀促觸續督贖浴酷矚躅褥旭欲淥逯告僕
***入聲，三覺[-eok]**
覺角桷較岳樂捉朔數卓汲琢剝趵爆駁邈雹璞樸確濁擢鐲濯幄喔藥握搦學
***入聲，四質[-it]**
質日筆出室實疾術一乙壹吉秩密率律逸佚失漆栗畢恤蜜橘溢瑟膝匹黜弼七叱卒虱悉謐軼詰戌佶櫛昵窒必侄蛭泌秫蟀嫉唧怵帥聿郅桎茁汨尼蒺
***入聲，五物[-ot]**
物佛拂屈鬱乞掘訖吃紱弗詘崛勿熨厥迄不屹芴倔尉蔚
***入聲，六月[-jat]**
月骨發闕越謁沒伐罰卒竭窟笏鉞歇突忽勃蹶筏厥蕨掘閥訥歿粵悖兀碣猝樾羯汨咄渤凸滑孛核餑垡閼堀曰訐
***入聲，七曷[-at]**
曷達末闊活缽脫奪褐割沫拔葛渴撥豁括聒抹秣遏撻薩掇喝跋獺撮剌潑斡捋襪適咄妲
***入聲，八黠[-aet]**
黠劄拔猾八察殺刹軋刖戛秸嘎瞎刮刷滑
***入聲，九屑[-et]**
屑節雪絕列烈結穴說血舌潔別裂熱決鐵滅折拙切悅轍訣泄咽噎傑徹別哲設劣碣掣譎竊綴閱抉挈捩楔蹩褻蔑捏竭契癤涅頡擷撤跌蔑浙澈蛭揭啜輟迭呐侄冽掇批橇
***入聲，十藥[-ak]**
藥薄惡略作樂落閣鶴爵弱約腳雀幕洛壑索郭博錯躍若縛酌托削鐸灼鑿卻絡鵲度諾橐漠鑰著虐掠獲泊搏勺酪謔廓綽霍爍莫鑠繳諤鄂亳恪箔攫涸瘧郝駱膜粕礴拓蠖鱷格昨柝摸貉愕柞寞膊魄烙焯厝噩澤矍各獵昔芍踱迮
***入聲，十一陌[-eak]**
陌石客白澤伯跡宅席策碧籍格役帛戟璧驛麥額柏魄積脈夕液冊尺隙逆畫百辟赤易革脊獲翮屐適劇磧隔益柵窄核擲責惜僻癖辟掖腋釋舶拍擇摘射斥弈奕迫疫譯昔瘠赫炙謫虢臘碩螫藉翟亦鬲骼鯽借嘖蜴幗席貊汐摭咋嚇剌百莫蟈繹霸霹
***入聲，十二錫[-ek]**
錫壁曆櫪擊績笛敵滴鏑檄激寂翟逖糴析晰溺覓摘狄荻戚滌的吃霹瀝惕踢剔礫櫟適嫡鬩覡淅晰吊霓倜
***入聲，十三職[-jik]**
職國德食蝕色力翼墨極息直得北黑側飾賊刻則塞式軾域殖植敕飭棘惑默織匿億憶特勒劾仄稷識逼克蜮唧即拭弋陟測冒抑惻肋亟殛忒嶷熄穡嗇匐鯽或愎翌
***入聲，十四緝[-ip]**
緝輯立集邑急入泣濕習給十拾什襲及級澀粒揖汁蟄笠執隰汲吸熠岌歙熠挹
***入聲，十五合[-op]**
合塔答納榻雜臘蠟匝闔蛤衲遝鴿踏颯拉盍搭溘嗑
***入聲，十六葉[-ep]**
葉帖貼牒接獵妾蝶篋涉捷頰楫攝躡諜協俠莢睫懾蹀挾喋燮褶靨燁摺輒撚婕聶霎
***入聲，十七洽[-aep]**
洽狹峽法甲業鄴匣壓鴨乏怯劫脅插押狎掐夾恰眨呷喋劄鉀

## 粵語
粵語入聲多數讀塞音尾。大多數粵語喺入聲按元音長短分上下，調值戥某啲舒聲相似。

* 新立話有單獨入聲對應陽去，口語詞多。
* 廉州話有單獨入聲對應陰平，口語詞多；次濁按清派。

## 客家話

## 官話同晉語
喺大多數官話，入聲發音冇塞音結尾，其中大多數調值戥某啲舒聲相似（派入舒聲）。以下列出各主流類型歸派。

## 閩南語
閩南語單獨兩隻入聲對應清入、濁入；白讀一般都係[-ʔ]（弱喉塞尾），文讀三隻塞音結尾似粵語噉，但[-k]入[-t]多：

[ʔ]尾入聲可以睇作係短啲嘅韻母畀對應非[ʔ]尾。
大圍站公共運輸交匯處

**大圍站公共運輸交匯處**（），九巴叫做**大圍鐵路站巴士總站**（Tai Wai Railway Station Bus Terminus），舊時叫做**大圍火車站巴士總站**（Tai Wai KCR Station Bus Terminus），係香港沙田區大圍一個室內地面車站，喺港鐵大圍站南便，有巴士總站、專線小巴總站同埋的士站。

## 歷史
大圍總站有三代，分別係路邊車站、坑狀露天車站同埋室內公共運輸交匯處。

第一代大圍總站晌大圍道近富嘉花園，1980年代初期至中期運作。嗰陣時九廣鐵路（而家港鐵東鐵綫路段）重未電氣化，大圍站都重未起，大圍一帶嘅人口都比較少，九龍巴士72A線同埋85線都係晌路邊做總站，總站名叫「大圍」。

第二代大圍總站喺家下大圍站南便、大圍歡樂城（舊時叫「青龍水上樂園」）西南便，1986年跟住大圍站永久車站開放而啟用，總站名叫「大圍火車站」，係一個坑狀露天車站。第二代大圍總站有兩個入口，分別晌美田路同埋車公廟路，其中美田路入口嘅站位採用U形設計，由車公廟路進入嘅巴士就係單向西行，巴士統一晌美田路駛出。

第三代大圍總站即係而家嘅大圍站公共運輸交匯處，2001年同大圍站馬鞍山鐵路部份一齊開始起。室內公共運輸交匯處採用環狀設計，巴士同埋專綫小巴統一晌車公廟路入、美田路出，站入便有緩衝區畀巴士停車用。根據政府規劃，第二代巴士總站都係公共運輸交匯處嘅一部份，嗰個站臨時搬向南便，以配合工程進行。公共運輸交匯處晌歡樂城舊址南便起，同大圍站擴建部份相連，政府重起咗連接村南道同埋公共運輸交匯處嘅行人隧道，方便大圍居民行去車站。

大圍站公共運輸交匯處晌2004年12月21號同馬鞍山鐵路一齊啟用，通車初期同露天臨時總站一齊用，九巴晌2005年至2006年期間逐一將巴士站搬去室內公共運輸交匯處，露天總站已經晌2006年底永久封閉，而家嗰度重係吉地，啲站坑同埋專綫小巴總站嘅路面劃綫重晌度，重未有乜嘢發展。

大圍站嘅巴士線變化唔大，以中途站為主，九龍巴士72A線係而家唯一全日服務而以大圍站做總站嘅巴士線，非全日路線九龍巴士46S線同埋龍運巴士R42線亦以大圍站做起點。

## 總站路線資料
### 巴士
*九龍巴士46S線
九龍巴士46X線嘅輔助線，提供大圍、美田邨、美松苑同美林邨去葵涌嘅巴士服務，只晌平日朝早繁忙時間提供單向服務。

*九龍巴士72A線
提供大埔工業邨、大元邨、大埔墟、廣福邨往來大埔公路（大埔滘、香港中文大學）、沙田源禾路、乙明邨、美林邨同大圍嘅巴士路線，係唯一一條全日以呢個總站做終點站嘅巴士路線。

*龍運巴士R42線
提供大圍新翠邨、秦石邨、沙田市中心、港鐵荃灣站同楊屋道往來香港迪士尼樂園度假區嘅巴士服務。

*龍運巴士X48線

### 專線小巴
*新界區專線小巴68K線

*新界區專線小巴403X線

*新界區專線小巴481B線

*新界專線小巴803K線

## 途經巴士線

*九龍巴士46P線
淨係去顯徑方向經呢個站，反方向車站設喺附近嘅海福花園

*九龍巴士46X線
淨係去顯徑方向經呢個站，反方向車站設喺附近嘅海福花園

*九龍巴士80K線

*九龍巴士88K線
淨係去顯徑方向經呢個站，反方向車站設喺附近嘅積運街（近大圍站F出口）同埋海福花園

*九龍巴士249X線
揞

**揞**，音或，即係用手遮住、撳住。字義作「遮」時同掩字一様。例如：揞住個傷口、揞住對耳、鬼揞眼。

## 參考

*《廣府話救亡》 王亭之著 語文化傳播協會 2007年出版 ISBN 9889962306
* 《生活粤語本字趣談》陳伯煇、吳偉雄著 中華書局(香港)有限公司 1999年1月再版 第79頁 ISBN 962-231-894-0
* 
* 
*
尹致暎

**尹致暎**（，），字**子能**（）、號**東山**（），係大韓民國獨立運動家、學者同政治人。佢係政治人兼敎育家尹致昊從弟、第4任大韓民國總統尹潽善阿爸尹致昭嘅異母細佬。第1至第3任大韓民國總統李承晚嘅秘書，最親密嘅家臣。

尹致暎係第1、2、3、6任韓國國會議員，1948年做第1任內務部長，1963年至1966年做漢城市長。

## 出面網頁
* 尹致暎
* 尹致暎-南韓國會（韓文）
* 尹致暎-南韓獨立運動功勳錄
遴

**遴**，讀 ，難行咁解。常用響「遴迍」一詞。

另外，**遴**亦可以讀 ，謹慎揀選咁解。例如：遴選、遴考。

## 參考

* 《廣東俗語正字考》 彭志銘著，次文化堂2009年7月初版，ISBN 978-962-992-221-4
* 緣生術數研究社論壇：【遴迍】（2006-12-10）
* 
* 
*
蠟蟬科

**蠟蟬科**（Fulgoridae）係昆蟲綱，同翅目後一大科。

## 參考

## 睇多啲
* 
*  1. Porion (Th.), 1994 - Fulgoridae 1. Ilustrated Catalogue of the American Fauna, Sciences Nat, Venette, 72 pages, 14 plates in colours http://www.plumeria.demon.co.uk/etudesFulgores/PLF1-english.html
*  2. Porion (Th.) & Bleuzen (P.), 2004 - Fulgoridae 1. Supplement 1. New Neotropical Fulgoridae, Hillside Books, Canterbury, 22 pages, 4 plates in colours http://www.plumeria.demon.co.uk/etudesFulgores/PLF1S1-english.html
*  3. Porion (Th.) & Nagai (S.), 1996 - Fulgoridae 2. Illustrated Catalogue of the Asian and Australian Fauna, Sciences Nat, Venette, 80 p., 20 plates in colours http://www.plumeria.demon.co.uk/etudesFulgores/PLF2-english.html
*  4. Porion (Th.) & Nagai (S.), 2002 - Fulgoridae 2. Supplement 1. New Fulgoridae from South-East Asia, Hillside Books, Canterbury, 14 p., 2 plates in colours http://www.plumeria.demon.co.uk/etudesFulgores/PLF2S1-english.html
*  5. Porion (Th.) & Nagai (S.), 2004 - Fulgoridae 2. Supplement 2. New Fulgoridae from South-East Asia, Hillside Books, Canterbury, 12 p., 2 plates in colours http://www.plumeria.demon.co.uk/etudesFulgores/PLF2S2-english.html

## 出面網頁

*SEA Fulgoridae of Thailand plate
龍眼雞

**龍眼雞**（*Pyrops candelarius*）又叫**長鼻子**，古時叫**黃蟲**，因為頭上有一支突出物，但唔係鼻，唔可以用嚟呼吸。佢係昆蟲綱，半翅目，蠟蟬科嘅一種，容易認到，而且較為常見。分布東南亞地區。鍾意留響荔枝或龍眼樹樹幹度，有時會聚埋一齊。吸食樹汁為主。卵塊由幾百個卵組成，表面佈滿由雌蟲產卵時抹上去嘅白臘粉。

## 參考
*《香港昆蟲圖鑑》，ISBN 988-97173-9-5

## 睇埋
*香港昆蟲
*香港生態

## 出面網頁
* Photographs of Pyrops candelarius
源禾路

**源禾路**係香港新界沙田區一條馬路，係城門河北岸嘅主要街道。條街南便由沙田大會堂開始，沿住城門河下游，北便去到火炭渠一帶，全長1.5公里左右。條街因為連接瀝源（家下沙田市中心）同埋禾輋而有呢個名。條街嘅前身係沙田繞道其中一部分。

為咗紀念香港協辦2008年夏季奧林匹克運動會馬術比賽，源禾路嘅行人路段會永久鋪上奧馬圖標設計嘅地磚。

## 參考
裙

**裙**係一種服裝，着嚮腰身對下，筒形或者圓錐形嘅布。代替面褲，着裙嘅通常要着打底褲。

裙通常係畀女人着，但亦有例外，好似蘇格蘭裙。

## 睇埋
* 迷你裙
* 衫裙
總書記

**總書記**（），或者叫**第一書記**（），係部分共產黨同其他左翼政黨阿頭嘅職位。喺共產黨執政嘅國家，總書記一般就係國家最高嘅領導人。

作為社會主義國家唯一執政黨嘅阿頭，總書記職務擁有極大嘅權力，蘇聯共產黨嘅末任總書記戈巴卓夫喺佢回憶錄嘅結語寫道：「做緊蘇共中央總書記嗰陣，我擁有嘅權力可以同專制帝王相媲美。」

## 而家執政共產黨領袖
笊

**笊**，讀 ，「笊籬」係一種煮食架生，打甂爐必備。

## 睇埋
* 笊籬
* 籬

## 參考

* 
* 
*
蝙蝠科

**蝙蝠科**（學名*Vespertilionidae*）係哺乳動物翼手目下小翼手亞目嘅一科，全世界大概有300幾種，大部分原產歐洲同北美洲。

幾乎所有蝙蝠科嘅種類都係食昆蟲，但有部分鼠耳蝠屬（*Myotis*）同食魚蝠屬（*Pizony*）會捉魚食，山蝠屬（*Nyctalus*）甚至會捉燕雀之類嘅雀鳥。

## 分類
***蝙蝠科**
**沙漠蝠屬（Antrozous）
**寬耳蝠屬（Barbastella）
**葉唇蝠屬（Chalinolobus）
**棕蝠屬（Eptesicus）
**斑點蝠屬（Euderma）
**盤足蝠屬（Eudiscopus）
**厚拇指蝠屬（Glischropus）
**黃昏蝠屬（Hesperoptenus）
**大耳棕蝠屬（Histiotus）
**大夜蝠屬（Ia）
**艾氏大耳蝠屬（Idionycteris）
**非洲長耳蝠屬（Laephotis）
**銀毛蝠屬（Lasionycteris）
**毛尾蝠屬（Lasiurus）
**窄翼蝠屬（Mimetillus）
**長指蝠屬（Miniopterus）
**管鼻蝠屬（Murina）
**鼠耳蝠屬（Myotis)
**夜蝠屬（Nyctalus）
**暮蝠屬（Nycticeius）
**澳洲大耳蝠屬（Nyctophilus）
**沙漠長耳蝠屬（Otonycteris）
**伊慕貞蝠屬（Pharotis）
**羅氏蝠屬（Philetor）
**家蝠屬（Pipistellus）
**長耳蝠屬（Plecotus）
**小黃蝠屬（Rhogeessa）
**屋蝠屬（Scotoecus）
**斑蝠屬（Scotomanes）
**黃蝠屬（Scotophilus）
**鈍耳蝠屬（Tomopeas）
**竹蝠屬（Tylonycteris）
**蝙蝠屬（Vespertilio）

## 參考
*《蝙蝠Q & A》「全世界蝙蝠的保育現況」，ISBN 957-8792-62-X
吸血蝠屬

**吸血蝙蝠**係一種以吸食動物鮮血為主嘅蝙蝠，分三個種，全部都分布喺南美洲一帶。
南寧普通話

**南寧普通話**，又叫做「**南普**」，好多南寧人都講噉嘅話。佢係廣西嘅一種普通話變體。從1997年開始，南寧市借助行政手段大規模推廣普通話，然後南寧就有好多人喺公共場所講普通話啦。佢係南寧本地三種話（之一）——南寧白話（即係粵語嘅南寧方言）、南寧壯話同埋南寧平話同普通話嘅融合體，南寧特色非常之重。

學術界都冇人將南寧普通話睇成一種獨立嘅漢語方言，南寧普通話淨係普通話嘅地方變體。

南寧普通話可以分為三種：「夾白」（又叫「夾粵」）、「夾壯」、「夾平」。但係因為平話同白話、壯話都有相似之處，而且講平話嘅人都唔算得好多，所以「夾平」噉嘅講法好少人知。

## 「夾白」
講「夾白」嘅人大多以白話為母語，但亦有人係因為受到白話影響至講出「夾白」普通話嘅。

### 語音特點
# 啲北方佬嘅捲舌音、兒化音基本上冇人講。
# 部分聲韻母同白話相同。
# 音高同白話嘅相似，冇輕聲，而且有啲字會發成入聲。

### 詞彙特點
根據語音對應規律，部分白話詞彙會轉成普通話發音直接講出嚟。

### 語法特點
語法同白話相似，狀語後置。亦有白話嘅其他好多語法特點。

### 示例

## 「夾壯」
大多數「夾壯」嘅人都講北部壯話（北壯），壯話語音對佢哋影響至大。至於詞彙同語法呢，影響就唔算得幾大啦。

### 示例

## 文字
「夾壯」嘅南寧普通話一般淨受到壯話語音同語法影響，呢種南寧普通話通常冇特殊文字。

「夾白」嘅南寧普通話有啲詞嚟自白話，所以啲詞就要用粵語漢字寫出。但係其實呢，好多人都鍾意用普通話中讀音相同嘅字替代粵語漢字。比如話「痴屄/屄」（「神經病」之意），好多人會根據佢喺南普中嘅讀音qīhēi寫成「七嘿」、「七黑」、「7嘿」或者「7黑」。好多外地人（包括廣東人）都不知所云。噉嘅原因可能有：講南普嘅人教育程度比較低，因為有文化嘅南寧人好多都睇唔起南普；學校根本就冇白話同壯話教學，普通人唔瞭解自己嘅語言；重有其它好多好多原因，總之一言難盡。

## 社會地位
南寧有三種本地話：白話、平話同壯話。經過幾十年嘅推普之後，三種本地話受到影響，標準普通話變成普通話嘅地方變體。雖然係噉，南寧重得到「推廣普通話先進城市」嘅稱號。

南寧人好多都認為講普通話好文明噃，所以喺市區已經好難聽到三種本地話囉。好多人，雖然明知人哋同自己講同一種話，都會用南寧普通話同人哋交流。南寧市啲八零後都重有好多識講母語，但係啲九零後淨識南寧普通話。好多南寧居民都唔願意教仔學母語。所以南寧本地三種話逐漸衰弱，變成瀕危語言。

南寧人認為自己講嘅係普通話，只不過係唔正。但因為南寧普通話嘅發音、詞彙、語法實在係太過於地方化，啲外地人士經常以為南寧普通話係南寧本地語言，有啲外省人士重認為係廣西方言。廣西同廣東其他地方嘅人大多數瞭解南寧，普通話水平比較好嘅人就戲稱南寧普通話為「南寧版普通話」。

南寧有啲媒體將南寧普通話睇成南寧城市文化嘅代表。而家南寧電視台同廣西電視台有兩隻節目以南寧普通話播出：〈嘆茶「傾」南寧〉同埋〈南國故事會〉。

因為普通話大行其道，南寧三種本地話正快速消亡。所以南寧民間有啲人話要抵制南寧普通話，同時「講標準普通話，講標準白話」（標準白話係唔受普通話影響嘅標準南寧白話）。

## 參考

## 出面網頁
*南寧普通話的語調、語氣詞及其聲學表現
中國農業銀行大廈

**中國農業銀行大廈**（**Agricultural Bank of China Tower**）係香港島一幢商業大廈，嚮中環干諾道中50號，2011年2月起好，名為50 Connaught Road Central，簡稱做50CRC。大廈由花旗銀行子公司基金會持有，係投資出租物業，即係統一業權，冇打算分層賣出街，只肯放租。

佢前身係鱷魚裇大廈同埋辰達集團大廈。之前曾經由旭日國際集團主席蔡志明、麗新發展、辰達永安、中銀香港前後持有，同埋業權轉手。

## 附近
* 香港中華廠商會
* 恒生銀行總行大廈
* 租庇利街
* 香港四季酒店
* 國際金融中心 (香港)
* 中環街市

## 出面網頁

* 蘋果日報：干諾道中50至59號 43億放售 挑戰新高 中環商廈呎價索2.5萬
呂運亨

**呂運亨**（，），號**夢陽**（），係韓國獨立運動家同敎育家，政治人。

佢喺1919年4月2號成為韓國臨時議政院議員，同年9月任臨時政府外務部次長，1932年任朝鮮中央日報社社長，1944年任建國同盟主席，農民同盟主席。1945年8月14號—9月7號朝鮮建國準備委員會委員長。1946年創立朝鮮人民黨，1947年5月24號勤勞人民黨成立後任首任黨魁。

1947年7月19號，佢喺漢城惠和洞俾韓知根暗殺，中槍重傷，送去漢城市內醫院急救後救唔返，享年61。

## 出面網頁

* 夢陽記念館 
* 呂運亨 
* <KBS Documentary> Yuh Woon-Hyung
大斑獛

**大斑獛**（獛，音「撲」，部首有用作「豸」，*Genetta tigrina*）又叫**非洲獛**，係靈貓科食肉目哺乳動物，同其他靈貓一樣，夜行同住喺樹上。同果子狸有親戚關係。分布喺非洲一帶，亦有人將佢引入美國做寵物。

## 睇埋
*南非哺乳動物

## 攷
金 (完顏)

**大金**，史學家叫**金朝**（1115年－1234年），係女真人喺中國東北嘅王朝，開國者金太祖完顏阿骨打（完顏旻），1115年定都會寧府，即家下黑龍江省哈爾濱阿城區。1125年滅遼朝，1127年滅北宋。1234年亡於蒙古同南宋夾攻，歷10帝。

金朝係當時中國北方一個強大政權，全盛時期嘅統治範圍，東北到日本海、黑龍江流域一帶；西北到河套地區；西便黐住西夏；南便以秦嶺到淮水（家下淮河）一線同南宋交界，西便以大散關同宋做界。金朝同南宋、西遼、西夏、大理國政權並存。

## 皇帝一覽
*金太祖完顏阿骨打（完顏旻）
*金太宗完顏晟
*金熙宗完顏亶
*金海陵煬王（前廢帝）完顏亮
*金世宗完顏雍
*金章宗完顏璟
*金衛紹王（後廢帝）完顏永濟
*金宣宗完顏珣
*金哀宗完顏守緒
*金末帝完顏承麟
全斗煥

**全斗煥**（，），號**日海**（），係韓國軍人兼政治人。1980年9月到1988年2月24號做11、12任大韓民國總統。佢因獨裁統治惹人批評。

## 出面網頁
李昰應

**興宣大院君**（韓文：***'，），原名'''李昰應'''（韓文：***'），字**時伯**（韓文：****），號**石坡**（韓文：）、**海東居士**（韓文：），諡號**獻懿**（헌의），係韓國李氏朝鮮宗室同政治人。李氏朝鮮第26代君主朝鮮高宗嘅生父，25代君主朝鮮哲宗阿哥。

佢係朝鮮英祖第二仔思悼世子嘅太孫，南延君忠正公李球第四仔。初時封**興宣正**，1841年升為**興宣都正**，1843年升為**興宣君**。

1863年12月，哲宗病死又冇仔，興宣君第二仔李載晃成為朝鮮國王（高宗）。興宣君被升為「大院君」，封國太公，稱興宣大院君，係李氏朝鮮唯一一個重在生就做大院君嘅人。佢喺1863年12月至1874年11月、1882年6月做李氏朝鮮攝政。

## 世系圖

## 睇埋
* 明成皇后
* 朝鮮翼宗

## 出面網頁
* 興宣大院君
* 李夏應
南蘇丹

**南蘇丹**係非洲一國，首都朱巴。領土喺2011年獨立之前係蘇丹南部10省組成嘅地區。

2005年1月9號，南、北蘇丹簽咗訂和平協議，完咗蘇丹內戰，南蘇丹得到自治，最後喺2011年1月9號舉行咗獨立公投，決定係唔係脫離蘇丹獨立。1月23號，「獨立後政權執行委員會」嘅一個成員話「出於熟悉程度同埋便利」，獨立之後嘅國名定做**南蘇丹共和國**。其他考慮過用嘅國名包括古代猶太人聖經上便記載嘅「古實」（Cush）、尼羅河共和國（Nile Republic）、新蘇丹（New Sudan）。

1月30號公布嘅初步計票結果顯示，98.83%參加公投嘅人支持獨立。1月31號，蘇丹副總統承認公投結果。南蘇丹喺2011年7月9號正式獨立。習維尼有種打台灣

## 參考

## 出面網頁

* 
* 
* 
* 
* 
* 
* 
*
蘇聯加盟共和國

**蘇聯加盟共和國**（），全名**蘇維埃社會主義加盟共和國**，係蘇維埃社會主義共和國聯盟（蘇聯）嘅構成國，亦都係蘇聯嘅一級行政區。1991年蘇聯解體，嗰時17個加盟共和國有15個獨立，做咗主權國家。除咗波羅的海國家之外，其餘全部加入獨立國家聯合體（獨聯體）。

## 成員
### 創始成員國（自蘇俄分設後重組）
*俄羅斯蘇維埃聯邦社會主義共和國（1922-1991）
*白俄羅斯蘇維埃社會主義共和國（1922-1991）
*烏克蘭蘇維埃社會主義共和國（1922-1991）
*外高加索蘇維埃社會主義聯邦共和國（1922-1936）

### 自蘇俄（已經係蘇聯加盟國）分設
*土庫曼蘇維埃社會主義共和國（1924-1991）
*烏茲別克蘇維埃社會主義共和國（1925-1991）
*塔吉克蘇維埃社會主義共和國（1929-1991）

### 1936年設立
*哈薩克蘇維埃社會主義共和國（1936-1991）
*吉爾吉斯蘇維埃社會主義共和國（1936-1991）
*格魯吉亞蘇維埃社會主義共和國（1936-1991），自外高加索分拆
*亞美尼亞蘇維埃社會主義共和國（1936-1991），自外高加索分拆
*阿塞拜疆蘇維埃社會主義共和國（1936-1991），自外高加索分拆

### 1940年新設
*拉脫維亞蘇維埃社會主義共和國（1940-1991），蘇聯佔領波羅的海國家後設立
*愛沙尼亞蘇維埃社會主義共和國（1940-1991），蘇聯佔領波羅的海國家後設立
*立陶宛蘇維埃社會主義共和國（1940-1991），蘇聯佔領波羅的海國家後設立
*摩爾多瓦蘇維埃社會主義共和國（1940-1991）
*卡累利阿－芬蘭蘇維埃社會主義共和國（1940-1956）

### 非正式加盟共和國
*布哈拉蘇維埃社會主義共和國（1920-1925）
*花剌子模蘇維埃社會主義共和國（1920-1924）
*阿布哈兹蘇維埃社會主義共和國（1921-1931）
*德涅斯特河沿岸（1990-1991）
圖格里克

**圖格里克**（貨幣符號MNT）係蒙古國通用嘅錢。銀紙面額有1、5、10、20、50、100、500、1000、5000同10000圖格里克。銀仔面值有20、50、100、200、500圖格里克。1圖格里克=100蒙戈。

## 攷
厄立特里亞

**厄立特里亞**係非洲東北部一國，隔離就係紅海，首都係阿斯馬拉，錢用厄立特里亞納克法。

厄立特里亞本身係埃塞俄比亞開嘅屯墾區，1890年畀意大利攞咗，做殖民地，第二次世界大戰後經聯合國同意，同埃塞俄比亞組成聯邦。1962年畀埃塞俄比亞併吞，做其第14省。

1991年埃塞俄比亞共產政權倒台，新政府同意厄立特里亞以全民投票決定去留。投票喺1993年4月聯合國嘅斡旋同監督之下舉行，結果以99.8%贊成通過脫離埃塞俄比亞。5月24號厄立特里亞就宣佈獨立。

## 注釋


## 參考

## 出面網頁

* 
* 
* 
* 
* 
* 
* 
*
哈羅公學

**哈羅公學**（英文：Harrow School）嚮英格蘭大倫敦哈羅區，係英國老牌公學之一。由1572年創立，而家大約有800個寄宿學生。另外哈羅公學嚮曼谷有開哈羅國際學校。2005年嚮中國北京開咗一間兩年制高中，教英國A-Level課程。2010年4月，哈羅公學宣佈會嚮香港開分校（喺新界屯門區青山公路掃管笏第48區，前掃管笏軍營近黃金海岸），係全球第4間分校。

## 舊生
*詩人拜倫
*英國首相丘吉爾
*伊斯蘭學者馬默杜克·皮克索爾
*印度人尼赫魯
*考古學家阿瑟·埃文斯
*約旦王胡辛
*前伊拉克國王費薩爾二世
*中國大陸高幹薄熙來個仔薄瓜瓜
*英國演員Benedict Cumberbatch

## 出面網頁
* 哈羅公學
* 哈羅香港分校
完顏守緒

**金哀宗完顏守緒**（），女真名**寧甲速**，係金朝第九個皇帝（由1224年1月15號做到1234年2月9號，做咗10年）。佢喺金朝就快亡國嘅時候上吊死，享年37歲。

## 生平
哀宗喺金承安三年八月二十三日（1198年9月25號）出世，開頭叫做**守禮**，係金宣宗三仔，阿媽係明惠皇后。因為皇太子守忠同埋皇太孫鏗都早死，於是喺貞祐四年（1216年）正月，宣宗立守禮做皇太子，同年賜名守緒。元光二年十二月（1224年1月），宣宗死咗，守緒繼位，是為哀宗。正大元年（1224年）六月立妃徒單氏做皇后。

哀宗本來算係一個有作為嘅皇帝，即位後，鼓勵農業生產，唔再侵略宋，又同西夏修好，推行內部改革，剷除奸佞，重用抗蒙名將，收復咗唔少地，令到金朝呈現一片全新景象。但係嗰時蒙古勢不可當，正大四年（1227年）滅西夏之後就全力滅金。

天興元年（1232年）嘅三峰山之戰，金軍主力打輸仗，金國幾難唔滅亡。之後，蒙軍南下圍汴京，哀宗喺十二月離開汴京，過咗黃河，去到歸德（家下河南商丘），最後到咗蔡州（家下河南汝南），但係蒙古大將史天澤一路咬住唔放，喺蒲城殲滅完顏白撒八萬精兵。天興二年（1233年）八月，蒙古叫宋兵攻唐州（家下河南唐河），哀宗想同宋求和，派使者同宋人講：「蒙古滅國四十，以及西夏，夏亡及我，我亡必及宋。唇亡齒寒，自然之理。」宋人唔理。天興三年正月己酉（儒略曆1234年2月9號），宋蒙聯軍攻破蔡州，哀宗唔想做亡國君，將皇位傳畀將軍完顏承麟，自己喺蔡州幽蘭軒吊頸自殺。末帝完顏承麟知道哀宗死咗之後，「率群臣入哭，諡曰哀宗」，「哭奠未畢，城潰。」末帝同一日死埋，金亡。

## 參考
*《金史·哀宗本紀》
鄭元植

**鄭元植**（，），號**西湖**（），係一位韓國嘅政治人、軍人、同敎育家，最出名就係做過南韓第21任總理。

## 生平
鄭元植喺日治朝鮮出世同埋大個。到1945年日本投降，佢住嘅地方冇幾耐就成為咗南韓嘅一部分。佢由1951到1955年期間，做過南韓陸軍嘅軍官。

喺1957年，佢去咗美國依家嘅范德比大學度留學，到1958年攞咗心理學嘅學位之後返咗韓國。到1961年，佢做咗首爾大學嘅助教，開始咗佢喺教育學嘅生涯。其中一個佢嘅聲譽，就係佢教書嗰陣對學生嘅態度好強硬。

到1991年，南韓總統盧泰愚任命咗佢做臨時總理，跟住再任命咗做埋正式嘅總理。到1995年，佢曾經喺首爾選過做市長，不過唔成功。佢喺2020年4月12號因為腎衰竭而過身，終年91歲。

## 文獻

類:教育家‎
類:南韓總理
金元鳳

**金元鳳**（，韓文：，），號**若山**（韓文：）。一稱為**金若山**，係韓國獨立運動家暨軍人、政治人。

佢喺1913年逃亡中國。1918年南京金陵大學卒業，滿洲新興軍官學校的入學，1919年中退。

1919年義烈團是昌團，義烈團為抗日恐怖組織。1926年被為義烈團的解散，1月黃埔軍官學校4期入校，10月修了。1932年是朝鮮義勇隊的創建，任司令官。1935年朝鮮民族革命黨創黨,金元鳳為任黨總書記。 

1940年爲大韓民國臨時政府入閣，任臨時議政院議員，1942年任韓國光復軍副司令官兼第一大隊長，1944年10月任大韓民國臨時政府國防部長。

佢喺1946年2月民族主義民主戰線共同議長，1948年行北朝鮮的越北，在北。1948年8月朝鮮民主主義人民共和國的最高人民會議首任代議員，同年9月任內閣國家檢閱部長，1952年5月任內閣勞動部長，1956年朝鮮勞動黨中央委員會委員，1957年8月任最高人民會議第二任代議員。

1958年11月至金日成爲金元鳳的死刑，年60。

## 睇埋
* 金枓奉
* 金日成
* 朴憲永
* 李承晚 
* 金奎植
* 金九
* 呂運亨
* 張建相
* 張澤相

## 參考


## 出面網頁
* "약산은 결코 공산주의자가 아니었습니다"
*  3.1절 기획/ 조국의 이름으로 응징하라 - 의열단 김원봉，KBS（2005.02.25）
環珠江口宜居灣區建設重點行動計劃

**環珠江口宜居灣區建設重點行動計劃**，簡稱**宜居灣**，係套曾經咨詢過嘅大型建設計劃，包括珠江三角洲一帶公路網、郊野、樓，遍及成個香港、成個澳門同埋廣東多個區。

因為佢可能抵觸一國兩制，而且涉及郊野開發，而且咨詢期好短，引起爭議，不過，呢個計劃亦為後嚟嘅粵港澳大灣區奠定基礎。

## 參攷
*"Planning Study on the Co-ordinated Development of the Greater Pearl River Delta Townships"
*"What's New - Consolidated Final Report"
*"公眾讀本"
*王岸然："「灣區計劃」葬送一國兩制"，《信報》，2011年2月9號
* 香港政府新聞網："「環珠江口宜居灣區建設重點行動計劃」公眾諮詢論壇在港舉行"
*獨立媒體："規劃快車殺到埋身——簡評《環珠江口宜居灣區．建設重點行動計劃》"
*蘋果日報：九年大計　鬼祟諮詢　樣樣早有定案 建環珠江口灣區香港被規劃
*時事評論人 林忌：消滅港人重點行動計劃
*香港人網

類:粵港澳大灣區
類:香港傳媒爭議
類:澳門政治
類:廣東
類:香港2011年
返學

**返學**可以係解：
*去學校，放學嘅反義詞。
*讀書。窮人細路（可能）話：「我好想返學」，就係咁解。
中興國貨

**中興國貨**（**Chung Hing Company**）係香港間國貨公司，1958年創立，嚮旺角曾經有4間舖頭，伙計百幾，總店嚮新填地街，即係而家朗豪坊對面。1970年代起係黃金歲月。負責人李兆棠，中興新年辦年貨、開學賣校服、國產衣車、單車、臘肉出名，曾經客似雲來，媲美當今一田百貨。

2011年年三十晚，因租金問題，中興宣布結業 。

## 參考
穆巴拉克

**穆巴拉克**（，，）係第4任埃及總統（1981年至2011年），係穆罕默德·阿里以來做得最耐嘅埃及統治者。

## 生平
穆巴拉克喺埃及曼努菲亞省嘅米塞利赫村出世。1969年至1972年做空軍參謀長，1972年做國防部副部長加空軍司令，1974年2月晉升中將；1975年做副總統。1980年5月做埃及民族民主黨總書記。

1981年10月6號沙特總統遇刺死咗之後，穆巴拉克喺10月14號當選總統，1982年1月做埋民族民主黨主席。佢喺1987年、1993年、1999年、2005年4次連任埃及總統。

2011年1月突尼西亞獨裁總統賓阿里喺反政府示威中落台之後，1月25號埃及亦爆發大規模示威，要穆巴拉克辭職唔做總統。示威期間穆巴拉克曾經承諾做到2011年9月之後唔再競選連任總統、重新設立副總統、下放部分權力畀副總統等等，但啲示威者唔制。穆巴拉克最終喺2011年2月11號落台，權力暫時由軍隊接管。

2012年6月2號穆巴拉克被判處終身監禁，其後獲重審。2015年因貪污罪被判監，到2017年3月獲釋。

穆巴拉克喺2020年2月25號逝世。

## 屋企
老婆：
* 蘇珊·穆巴拉克（Suzan Mubarak，1941年2月28號出世）
仔：
* 阿萊·穆巴拉克（Alaa Mubarak）
* 賈邁勒·穆巴拉克（Gamal Mubarak，1963年出世）

## 個人榮譽
* 北京大學名譽博士（1999年4月6號）

## 攷

類:北京大學名譽博士
維也納合唱社

**維也納合唱社**（**Wiener Singverein**）係個合唱團，隸屬維也納樂友協會（Gesellschaft der Musikfreunde) ，成員 230 個左右，現任總監係 Johannes Prinz（1991年開始）。
 
## 史
1812年維也納樂友協會就喺維也納皇宮之下嘅「西班牙騎術學校」（Spanische Hofreitschule） 演出韓德爾嘅清唱劇（*[[Timotheus]]*）應運而生。第一次嘅合唱表演，喺 Antonio Salieri 幫手搞，就係1824年貝多芬第九交響首演曲同埋莊嚴彌撒( *Missa Solemnis*)。

1858年維也納合唱社正式成立，最初由 Johann Herbeck 同布拉姆斯擔任指揮。之後 150 年，合唱社曾經同好多有名指揮家以及樂團合作，包括維也納愛樂樂團同維也納交響樂團；亦首演布拉姆斯嘅德意志安魂曲、布魯克納嘅感恩讚、以及馬勒第八交響曲。1947年至1989年期間，卡拉揚奠定合唱社嘅地位。

## 近期錄音 (CD 或 DVD)
* 貝多芬 *Symphonie Nr. 9 – Ode an die Freude* (維也納愛樂樂團 – Christian Thielemann)
* 布拉姆斯 *Ein deutsches Requiem* (Cleveland Orchestra – Franz Welser-Möst)
* Antonin Dvořák *Requiem* (Royal Concertgebouw Orchestra – Mariss Jansons)
* 馬勒 *Symphonie Nr. 2 – Auferstehung* (維也納愛樂樂團–Gilbert Kaplan)
* 馬勒 *Symphonie Nr. 2 – Auferstehung* (維也納愛樂樂團–Pierre Boulez)
* 馬勒 *Symphonie Nr. 3* (Bavarian State Orchestra – Zubin Mehta)
* 馬勒 *Symphonie Nr. 3* (維也納愛樂樂團–Pierre Boulez)
* Otto Nicolai *Mondchor* aus *The Merry Wives of Windsor* (Schönbrunn Palace 2010, 維也納愛樂樂團–Franz Welser-Möst)
* 羅拔舒曼 *Manfred – Schauspielmusik* (Tonkünstler-Orchester Niederösterreich – Bruno Weil)
* Franz Schmidt *Das Buch mit sieben Siegeln* (維也納愛樂樂團–Nikolaus Harnoncourt)
* Franz Schmidt *Das Buch mit sieben Siegeln* (Tonkünstler-Orchester Niederösterreich – Kristjan Järvi)
* Karol Szymanowski *Symphonie Nr. 3 – Lied der Nacht* (維也納愛樂樂團–Pierre Boulez)
* 華格納 *Tristan und Isolde – Duett-Szenen* (Vienna Radio Symphony Orchestra – Bertrand de Billy)

## 參考
* August Böhm: ''Geschichte des Singvereines der Gesellschaft der Musikfreunde in Wien''. Wien 1908.
* Joachim Reiber: ''Wiener Singverein – Menschen Stimmen Götterfunken''. Wien 2007.

## Notes


## 拎
* 維也納合唱社
滑板

**滑板**（**Skateboard**）係種美國人發明嘅玩具，相關玩法統稱做滑板運動（Skateboarding）。

## 結構
滑板係由一塊木板（deck）下面裝上輪架（truck），喺輪架兩邊加上有啤呤（bearing）嘅轆（wheel），再用螺絲母（bolts）上緊，而木板有沙紙（grip tape）防滑。

## 睇埋
* 雪屐
* Streetboard
* flowboard
有邊讀邊 無邊讀缺

**有邊讀邊 無邊讀缺**係句廣府話通俗讀字嘅口訣。若果一個字有邊傍，就拎邊傍來讀，【硃】邊傍係「朱」就讀「朱」。無邊傍嘅按個字來讀；【甫】就讀「蒲」。之不過，唔係時時得。至於唔得嗰啲字，除去會意字之外，好多時係因為嗰啲發音由上古漢語發展至而家，已經唔同晒。但係語言學家會用呢種方式嚟重構上古音。

## 得嘅例子

## 唔得嘅例子

## 連出去
*《與讀半邊有關的常用字》 馮壽忠，語言文字網。
摩西五經

**摩西五經**，又稱**五經**（Pentateuch），音譯係**[[妥拉]]**（，意思係教導），又叫做**律法書**或**摩西律法**（תּוֹרַת־מֹשֶׁה，Torat Moshe），天主教叫**梅瑟五書**，唐朝景教叫**牟世法王經**，係《希伯來聖經》嘅頭五本書，分別係創世記、出埃及記、利未記、民數記同埋申命記，呢五本書係用最古老嘅希伯來文寫成，係猶太教入面好重要嘅經典。因為喺傳統上，啲人覺得呢五本書係摩西寫嘅，所以就叫做摩西五經。

摩西五經記述咗由上帝創造天地至到摩西死之間以色列民族嘅發展。

## 參考同注
妥拉

**妥拉**（，，意思係 ｢教導｣、｢訓示｣）係猶太教嘅核心典籍，狹義上指摩西五經，廣義上指塔納赫。

再廣義啲，妥拉可以指所有嘅教導或者訓示；咁解嘅時候妥拉分寫低咗同口傳兩部分，寫低咗嘅指塔納赫，口傳嘅指傳統或者口傳律法，但係口傳妥拉其實已經喺二至五世紀期間寫咗入塔木德。

## 參考
謝忻

**謝忻**（），原名**謝若葦**，英文名Cheryl，係台灣綜藝節目主持人。英國倫敦大學音樂系碩士畢業。個樣有啲似S.H.E嘅任家萱，所以有**小Selina**嘅稱號。

## 出面網頁
*謝忻
樞紐分析表

**樞紐分析表**（暱稱「飄忽table」）係試算表嘅功能之一，可以按清單入便嘅大量資料，依用家揀嘅格式有組織噉樣好快噉攊出唻。
連橫

**連橫**係中國戰國時代尾張儀教秦國嘅戰略，聯合啲弱國去打第啲弱國，以離間六國合縱，統一中原。

## 睇埋
*合縱
國家同地區一覽

**國家同地區一覽**係**世界唔國家（或者地區）嘅一覽**，唔只有國際普遍承認嘅國家，重有埋國際未普遍承認嘅國家、海外屬地、自治區同其他特別地方。

呢個表有兩個部分：**[[#跟英文字母排嘅一覽|第一個部分]]**嘅所有國家（或地區）會跟第一個英文字母排，同埋會有埋中文簡稱、全寫同埋英文簡稱，其中海外屬地，自治區同其他特別地方會用淺藍色來寫，國際未普遍承認嘅國家會用綠色來寫。**[[#跟大洲排嘅一覽|第二個部分]]**嘅所有國家（或地區）會跟佢哋所在嘅大洲排，只係畀中文簡稱。

你可以睇埋跟人口排、跟面積排、跟人口密度排、國內生產總值或者參考目錄。

## 收錄標準
呢個表係跟1933年蒙特維多國家權利義務公約對主權國家嘅定義嘅。根據呢個公約，一個主權國家係要有：
# 永久嘅居民
# 固定嘅領土
# 有效嘅政府
# 同其他國家交往嘅能力。

睇番最後一點，畀其他國家承認係一個主權國家決定性嘅因素，因為咁表示咗呢個國家畀國際社會接受嘅程度 。

根據以上標準，本表收錄咗206個政治實體：

* 194個畀國際普遍承認：
** 其中193個國家係聯合國會員國。
** 另外一個國家畀國際普遍承認，但係唔係聯合國成員：梵蒂岡。

* 12個無乜國家承認，亦都唔係聯合國會員：
** 其中4個，喺國際習慣法中已經當係國家，包括：中華民國（臺灣）、撒拉威阿拉伯民主共和國（西撒哈拉）、巴勒斯坦、科索沃（淺灰色）。
** 另外8個，已經宣佈獨立但係得好少甚至冇外交關係，包括：阿布哈茲、納戈爾諾-卡拉巴赫、德涅斯特河沿岸共和國、南奧塞梯共和國、北塞浦路斯、邦特蘭、索馬利蘭、西南索馬利亞。

## 跟英文字母排嘅一覽

### A

### B

### C

### D

### E

### F

### G

### H

### I

### J

### K

### L

### M

### N

### O

### P

### Q

### R

### S

### T

### U

### V

### W

### Y

### Z

## 跟大洲排嘅一覽

## 參考


* Geographica-The Complete Illustrated World Reference (1999), Random House Australia/Periplus, ISBN 962-593-622-X
* Financial Times World Desk Reference, 5th Edition (2003), Dorling Kindersley, UK , ISBN 0-7513-4889-9
* World Fact Book by CIA
* 中華民國外交部，世界各國與地區資訊
* （中華民國）臺灣郵政–國外郵政國名／地區名中英文對照表
* 中華人民共和國外交部，國家和地區
* 香港郵政–郵政指南附錄：海外郵政—運送目的地的服務資料
懶人多屎尿

**懶人多屎尿**係廣東話俗語，意思係：懶惰嘅人成日搵藉口偷懶(例如借屎遁、借尿遁)。
編劇

**編劇**（）即係編寫劇本嘅人。喺小型話劇，編劇有時會擔當埋導演嘅角色，因為最了解劇本嘅就係編劇。

## 基本

編劇負責嘅係寫劇本。劇本會做一件創作品嘅根基，編導、演員同其他嘅相關嘅嘢都會攞本劇本嚟做依歸；不過同時編劇又要小心，唔可以吓吓所有嘢都講明晒要點做，否則就可能會搞到演員同動作指導等嘅人員唔夠空間自我發揮。

## 睇吓
*自然語言生成
馬蹄

**馬蹄**可以係：
* 馬嘅蹄，係馬腳最下面嗰橛，相當於人嘅腳趾
* 馬蹄鐵，保護馬嘅蹄嘅一嚿鐵
* 一種水生植物，書面語叫「荸薺」，有個食得嘅球莖
江坳村

**江坳村**位於廣東佛山南海區獅山鎮蓮塘村委會管轄下嘅一條村，亦叫**崗坳村**。村內全部居民姓李。村內居民全部講粵語，同廣州話有差異，整體接近廣州話。有一祠堂位於蓮塘村委會后，祠堂門題「李氏宗祠」。祠堂前面有一籃球場。
蹄

**蹄**係一啲哺乳類動物四肢用來踩住地下嘅角質器官。

## 有蹄嘅動物
* 大象
* 馬科動物
* 牛科動物
* 羊
* 鹿
* 豬
* 河馬

## 參考
* 有蹄類
* 奇蹄目
* 偶蹄目
* 近蹄類
* 假有蹄類
馬蹄 (植物)

**馬蹄**（；，學名：**），又叫「水栗」、「芍」、「烏芋」，係一種莎草科荸薺屬嘅水生草本植物。球莖為水菓。

## 名
馬蹄球莖，即係用來食嗰橛，其實唔多似馬嘅蹄。「馬蹄」兩個字，可能只係假借字，用來寫一個古百越語殘留響粵語嘅一個詞。

## 形態

馬蹄係多年生水生草本植物，球莖扁圓形，表面平滑，熟咗會變深栗色或者棗紅色，有3-5個圈嘅紋。

## 分佈
原產地係印度，響中國就主要生喺江蘇、安徽、浙江、廣東、廣西、湖南呢啲低窪地區。

## 用途
馬蹄又爽又甜，營養豐富，含蛋白質、脂肪、粗纖維、胡蘿蔔素、維他命B、維他命C、鐵質、鈣質同碳水化合物。馬蹄可以煮來食，又可製成馬蹄粉，用來整馬蹄糕。馬蹄可以生食，但要切走嗮啲皮，因為馬蹄可能有薑片蟲卵響裏面。

## 出面網頁

* 趙生健康網：76) 馬碲
*荸薺 藥用植物圖像數據庫 (香港浸會大學中醫藥學院)

類:馬蹄屬
類:水生植物
類:草本植物
類:藥用植物
類:菜
濁聲母

濁聲母係發濁音嘅聲母，發音時聲帶會震。粵語裏面嘅濁聲母有：m、n、l、ng、j、w都算係濁聲母。

## 睇埋
* 清聲母
* 粵字聲母索引：m、n、l、ng、j、w、零

類:聲韻學
陰聲調

**陰聲調**係漢語聲調嘅分類。中古漢語裏頭，清聲母嘅字歸陰聲調。如今普通話只有平聲仍然分為陰平聲（第1聲）同陽平聲（第2聲），其他聲調已經陰陽不分。其他漢系語言嘅聲調，都各自有陰陽合併嘅現象；唯獨是粵語依然完完整整咁，保存住中古漢語陰、陽聲調嘅分別。

粵語裏頭嘅陰聲調有五個：陰平聲（第1聲）、陰上聲（第2聲）、陰去聲（第3聲）、陰入聲（第7聲）、中入聲（第8聲）。呢幾個聲調嘅調值（即係聲音嘅頻率），明顯高過其餘四個陽聲調，呢個亦係粵語嘅一個特式。其他漢語嘅陰聲調（如果有分嘅話），未必一定高音過對應嘅陽聲調；例如閩南廈門話嘅陰去調（第4聲），調值係21，高唔過調值係22嘅陽去聲（第5聲）；又例如天津話嘅陰平聲調值係21，低過陽平聲嘅35。
這是我家

《**這是我家**》係首粵語歌，係1986年英女皇訪港青年精英大滙演嘅主題曲，由顧嘉煇編曲、黃霑填詞。

## 出面網頁
*HKYSB - This is our Home (1986 The Queen visit HK)
歸融話

**歸融話**係自然語言，係集合多種語言融匯而成。佢同洋涇浜話唔同：洋涇浜話係未成熟嘅話，因為洋涇浜話無穩定嘅語法，辭彙亦比較貧乏，所以表達能力有限；而歸融話就同其他語言一樣，有穩定、成熟嘅語法，亦有豐富嘅辭彙，同埋自己嘅聲韻系統，表達能力同自然語言無分別。

## 名
**歸融話**係由法文créole（國際音標：）音義俱譯出來，當中「歸融」嘅粵音取其諧音，「歸」有歸納、本土化嘅意思，「融」就指融匯、融合；意指歸融話係由多種話融匯一齊，經過融合、歸化之後而成嘅語言。

而法文呢個詞，大概係16、17世紀嘅時候所創嘅。當時歐洲國家擴張海事勢力同遠洋貿易，響海外建立咗好多殖民地，產生咗好多歸融話。呢個法文詞嘅詞源，可以追溯返去拉丁話嘅，意思係「創造」。

## 形成

歸融話由幾種源語言融合而成，呢啲源語言可以分為**主源語**同**次源語**。通常，歸融話嘅辭彙主要來自主源語，而語法就以次源語為基礎（見Relexification）。呢啲話就係以咁嘅方式融合起來，初期章法會幾亂，既唔穩定又唔成熟，響呢個階段，只係洋涇浜話。

一旦講某一種洋涇浜話嘅人開始聚居，建立起社群，佢地嘅下一代就會以呢種話做母語。呢啲以洋涇浜話做母語嘅人同埋社群，自自然然會令呢種話發展得更成熟、更豐富、更完善，以切合佢哋嘅需要。於是乎，呢種話就會變得穩定，有自己嘅聲韻系統，有自己一套語法規則，同埋豐富嘅辭彙，咁就成為一種歸融話。

由於歐洲人喺過去500年響海外開拓咗好多殖民地，產生咗好多歸融話，所以多數歸融話嘅主源語都係歐洲嘅話，尤其是葡萄牙話、法文、英文同荷蘭話。但係同樣係響殖民地誕生嘅Sängö話（響中非共和國流通），就無歐洲話嘅成分。響厄瓜多爾講嘅Kichwa，主源語係南面嘅Quechua。響烏干達同肯雅講嘅عربية نوبية，就以阿拉伯話蘇丹方言為基礎。

## 例
其實多數歸融話已經失傳，亦未必有記錄。下面列出主要嘅歸融話，按主源語分組。

### [[英文]]

由英文衍生出來嘅歸融話，有：Jamaican Patois、Hawaiian Pidgin、Tok Pisin、Bislama、星式英文……數目繁多。

### [[法文]]

由法文衍生出來嘅歸融話有好多，例如：Ayisyen、Guadeloupéen、Réunionnais、Tayo……

### [[西班牙話]]

此外，Annobonense、Naija、Papiamentu、Pichi呢幾隻歸融話，都深受西班牙話影響。

### [[葡萄牙話]]

由葡萄牙話衍生出來嘅歸融話，數目繁多，包括：Kriolu、Forro、dos velhos、Papiá kristáng、澳門土話、Papiamentu……

### [[荷蘭話]]

### [[德文]]

### [[:fr:Ngbandi (langue)|恩巴恩迪話]]

### [[阿拉伯話]]

### [[馬拉話]]

由馬拉話衍生出來嘅歸融話都唔少，有：Betawi、Manado、Kedah、Sarawak、Sri Lankan Malay……詳見：馬拉話歸融話

### [[普通話]]

## 外面網頁
* Journal of Pidgin and Creole Languages (JPCL)
* Society for Pidgin and Creole Linguistics
* Groupe Européen de Recherches en Langues Créoles
* Associação Brasileira de Estudos Crioulos e Similares (ABECS)
* Site de promotion des cultures et des langues créoles

## 參考

歸融話
類:語言學
若瑟·山度士·飛利拉

**若瑟·山度士·飛利拉**（）係個澳門土生葡人，筆名**阿德**（），係澳門土話最後嘅一個詩人。佢阿爸係歐洲葡萄牙人，阿媽係澳門土生葡人。

佢一生大部分時間都響澳門渡過，一共出過十八本書，重自編自導自演過多齣澳門土話話劇同埋小型歌劇，又用澳門土話創作咗多種電台節目。

## 著作
*  (1960)
*  （用澳門土話寫） (1968)
*  （用澳門土話寫） (1974)
*  (1978)
*  （詩集）(1982)
*  （用澳門土話寫） (1982)
*  （澳門土話詩集）(1983)
*  (1985).
*  （用澳門土話寫） (1986)
*  （用米紙印嘅詩集）  (1992). ISBN 9729418101

## 外面網頁
*葡文：
** Biografia e uma canção em patuá de José dos Santos Ferreira
** Apresentação de um livro e de um poema em patuá de José dos Santos Ferreira
** Alguns poemas em patuá de José dos Santos Ferreira

類:詩人
IOS

**iOS**係由蘋果公司為 iPhone 開發嘅操作系統。佢主要係畀 iPhone、iPod touch、iPad 以及 Apple TV 用。就好似佢建基於嘅 Mac OS X 操作系統一樣，佢都係以 Darwin 為基礎。原本呢個作業系統名為 **iPhone OS**，直到 2010 年 6 月 7 號 WWDC 大會上宣布改名為 **iOS** 。iOS嘅作業系統架構分為四個層次：核心操作系統層（the Core OS layer），核心服務層（the Core Services layer），媒體層（the Media layer），可輕觸層（the Cocoa Touch layer）。作業系統操作佔用大概240MB嘅記憶體空間 。

## 版本歷史

## 用戶界面
iOS 嘅用戶界面嘅概念基礎上係能夠用多點觸控直接操作。控制方法包括滑動、輕觸開關及按鍵。同系統互動包括滑動（Swiping）、輕按（Tapping）、擠壓（Pinching）及旋轉（Reverse pinching）。此外，通過佢內置嘅加速器，可以令佢旋轉裝置改變佢嘅Y軸以令屏幕改變方向，咁嘅設計令iPhone更便於使用。

屏幕下面有一個home按鍵，底部就係dock，有四個用戶最經常使用嘅程序圖標被固定喺dock上。屏幕上方有一個狀態欄能顯示一些有關數據，比如時間、電池電量同埋信號強度等。其餘嘅屏幕用於顯示當前嘅應用程序。啟動iPhone應用程序嘅唯一方法就係喺當前屏幕上點擊該程序嘅圖標，退出程序就係撳屏幕下方嘅home鍵。喺第三方軟件退出後，佢直接就被關閉咗，但喺iPhone 3.0 及以後版本裏面，當第三方軟件收到新嘅信息，蘋果公司嘅服務器會將呢啲通知推送至iPhone或iPod Touch上（唔理佢係唔係運行緊）。喺iPhone上，好多應用程序之間都係有聯繫嘅，咁樣，唔同嘅應用程序能夠分享同一個信息（例如當你收到包括一個電話號碼嘅短信息時，你可以選擇係將呢個電話號碼儲存為聯絡人或係直接選擇呢個號碼打電話）。

## 參考




## 出面網頁
* Apple - iOS Software Update（繁體中文）
* Apple - iOS Software Update（簡體中文）
* iPhone Dev Center - 蘋果開發人員連接網站
* iPhone OS Overview 蘋果公司（需要開發商登記）
俗字

**俗字**（）係中文字嘅其中一種寫法。俗也皆因係一般人嘅寫法，而係相對於正字嚟講。而粵語，有啲字耐冇人寫或者貪方便，就用個同音字代咗，成為俗寫，好似【重】俗寫成【仲】。

## 粵文例子

## 粵語情況
好似廿一世紀初粵語噉地位低嘅語言有一種特徵，就係往往缺乏標準化。有唔少語言都經過咗標準化嘅過程，會有政府提供資源制定同教授「標準讀音」同「標準寫法」，但係包括粵語在內嘅好多語言都缺少咗呢樣嘢；噉就會引致一類問題，就係啲使用者對於「呢隻呢隻口語會講嘅字詞，要點樣寫呢？」呢條問題冇共識，例如响廿一世紀初嘅粵語書寫當中，**啲**成日會畀人寫咗做 **d** 噉，又有好多口語字詞係啲人識講唔識寫嘅，好似係
:

## 睇埋
*低資源語言
廣州灣

**廣州灣**（），又叫**廣州灣租借地**，係1899年11月法國逼大清政府簽唔平等嘅《中法互訂廣州灣租界條約》租嘅地，喺廣東省雷州半島東北，範圍大約等於而家湛江市中心城區。

## 歷史
1899年《中法互訂廣州灣租界條約》，將遂溪、吳川兩個縣部份陸地、島同埋兩個縣之間麻斜海灣（而家湛江港）劃做法國租界，統稱「廣州灣」，撥入法屬印度支那聯邦範圍，設「廣州灣行政總公使署」，受法國印度支那總督管轄。

## 拎
* 世界飛地領土研究會
也門

**也門共和國**（簡稱：**也門**， ）係西南亞國，喺阿拉伯海同埋紅海邊、阿曼同埋沙地阿拉伯之間。1990年5月由阿拉伯也門共和國（北也門）同埋也門民主人民共和國（南也門）併埋。面積455,503平方公里，劃分爲21個省同1個直轄市，人口4,100萬，絕大多數係阿拉伯人，官話係阿拉伯話，國教係伊斯蘭教。首都薩那人口350萬。

嗰度盛行分離主義，成日傳出恐怖襲擊事件，直接或間接令嗰度成為中東地區最窮同埋最危險嘅國之一。

2011年1月，可能係受到喺北非同埋西亞好多國（包括突尼西亞、埃及）發生嘅一系列民主運動影響，也門首都有幾千人參加抗議活動，反對當時嘅總統。薩利赫喺同年11月宣佈放棄總統權力。

2014年，胡塞運動同也門政府矛盾激化。2015年3月，總統領導嘅也門政府流亡沙特阿拉伯。同月沙特阿拉伯、阿聯酋等國組成聯軍介入也門問題，也門局勢升温。2022年2月，聯合國安理會通過第2624號決議，向胡塞組織實施武器禁運等制裁。

## 出面網頁

* 
* 
* 
* 
* 
* 
*
尚賢居

**尚賢居**（英文：****）係香港一棟私家樓，嚮上環士丹頓街72號，27層，124伙；左近有聚賢居，東邊近中環SOHO。前面有香港三級歷史建築前荷李活已婚警察宿舍（中央書院舊址）。負責起嘅係恒基地產，2012年初起好。

樓花嚮2006年11月曾經預售，遇上問題，只得3伙標準住宅單位賣出，平均呎價1萬港紙。 

## 事
2005年，因為城市規劃委員會將個地盤加入市區重建局士丹頓街/永利街重建項目，恒地提出上訴，要求尚賢居地皮剔出綜合發展區範圍，官司影響2006年11月樓花銷售。當時恒基地產提供5年樓花期優惠，均價10,020元，付款係首期0.5%，入伙時交尾數。2007年上訴庭判恒基地產上訴得直。

## 附近
*荷李活道警察宿舍
*必列者士街雍翠台
*鴨巴甸街 

## 睇埋
*匯賢居
*亮賢居
*嘉賢居
*聚賢居
*佐敦翠匯軒

## 出面網頁

*文匯報：尚賢居
阿曼

**阿曼蘇丹國**（簡稱**阿曼**，阿拉伯話：**سلطنة عُمان**）係喺西南亞洲阿剌伯半島東南沿海嘅一個國，西北便係阿剌伯聯合酋長國，西便係沙特阿拉伯，西南便係也門共和國。阿曼嘅海岸線對住阿剌伯海同埋阿曼灣。

阿曼係阿剌伯半島最古老嘅國之一，中國舊時叫佢做「祖法兒」。歷史上先後畀阿剌伯帝國、葡萄牙、波斯、英國等國入侵。1920年，英國承認阿曼獨立，但係阿曼就分裂咗做「馬斯喀特蘇丹國」同埋「阿曼伊斯蘭教長國」兩部分。1967年統一咗，改名做「馬斯喀特和阿曼蘇丹國」。1970年換咗政權話事人，8月就正式改咗名做「阿曼蘇丹國」。

## 出面網頁

* 
* 
* 
* 
* 
* 
*
Centre Point

**Centre Point**係倫敦一幢摩天大廈，亦係倫敦最早期嘅摩天大廈之一，嚮WC1新牛津街101至103號，近托定咸廳路站 。

Centre Point 係由Richard Seifert設計，Wimpey Construction承建，1966年起好，樓高34層。

## 參考

## 睇埋
* 摩天大廈一覽

## 出面網頁
* Targetfollow.co.uk - Owner of Centre Point
* Targetspace.co.uk - Office Services in Centre Point
* BBC News: Hunt for UK's 'failed' buildings
* Concrete Society: Certificate of Excellence for Centre Point
外高加索蘇維埃社會主義聯邦共和國

**外高加索蘇維埃社會主義聯邦共和國**係由1922年到1936年之間有嘅一個國，佢由格魯吉亞、亞美尼亞同埋阿塞拜疆併埋。

1922年3月12號，格魯吉亞、亞美尼亞同埋阿塞拜疆喺蘇聯紅軍嘅插手下喺第比利斯宣布成**外高加索蘇維埃社會主義聯邦共和國**，重喺嗰年12月30號正式加入蘇聯。但係格魯吉亞同埋阿塞拜疆嘅共產黨就唔係好妥呢個聯盟。最後，喺短短十幾年之間，成個國又拆返開做本身嗰三個部份，分別做咗蘇聯嘅加盟共和國。

## 睇埋
* 蘇聯加盟共和國
大鵬話

**大鵬話**（大鵬話國際音標：[tʰaj pʰuŋ wa]）喺粵語莞寶方言入便嘅一種鄉下話。倪穗禮探究過大鵬話，佢話大鵬話包含粵語同部份客家話嘅語言特點，大鵬話響深圳市東部大鵬半島同香港東平洲嘅原居民會用。呢啲原住民相信喺大明以來當地遷入駐軍嘅後人。平洲島民講嘅平洲話同大鵬話有好多相同。除深圳大鵬半島同埋平洲之外，響香港九龍、荷蘭、英國樸茨茅斯同埋美國紐約市有好多唐人講大鵬話或者平洲話。響三十至五十年代有好多大鵬人搬咗去香港，響三十至七十年代亦有好多大鵬人由香港搬去外國。

重有一種觀點認為大鵬話係屬於軍話，不過需要得到更多嘅資料加以支持。

## 詞語
黃初平

**黃初平**（約328年—約386年），後世啲人叫佢做**黃大仙**，係一位道教神仙。佢響中國浙江省金華市出世，原本係當地一名放羊嘅牧童，山中修煉得道。

據祠內嘅《赤松子自述》，黃大仙原名黃初平，喺公元328年於浙江省金華縣蘭溪市出世，十五歲開始學道，四十年後，佢嘅兄弟入山中搵佢，見佢能指石變羊，從此，兩兄弟一齊修煉，雙雙為仙。由於黃初平隱居於赤松山修煉，故又稱「赤松仙子」。

響1897年黃大仙奉玉帝旨意，塵凡佈教，響廣東番禺顯靈，自道身世，勸人向善，引來唔少信眾，赤松黃大仙之名因而得以顯揚。由於黃大仙好靈重加埋當時廣東嘅疫病蔓延，求醫問方嘅善信就愈來愈多。黃大仙降亂用嘅靈籤同藥簽一直用到依家，響香港非常普及。依家，九龍有黃大仙區同黃大仙祠。黃大仙信仰響清末嘅廣東開始越嚟越流行。

## 攷
政治漫畫

**政治漫畫**係種漫畫，化時事為形象，黑白分明，係種政治宣傳架撐。

## 睇埋
* 尊子
* 馬龍
* 台灣大力水手事件
君主立憲制

**君主立憲制**係一種國家體制。君主立憲係喺保留君主制嘅前提下，通過立憲，樹立人民主權，限制君主權力，實現事實上嘅共和制。

佢嘅特點係國家元首係一位君主（皇帝、國王、大公等等，教宗有時亦被睇成係一個君主）。同其他國家元首唔同嘅係，一般君主係終身制，君主嘅地位喺定義上就已經高過國家其他公民（呢個係君主同一啲其他元首好似獨裁者嘅一個區別，一般獨裁者將自己定義為一個公民，但出於客觀需要佢必須掌權為國家服務），亦往往屬於一個特別階層（貴族），此外世襲制亦往往係君主嘅一個特點（不過喺呢一點上亦有例外）。

分類:政治制度
設計

**設計**（），日常粵語可以索性叫「****」（粵音假借：**嘥**），喺日常嘅用法，即係運用想像力去創作，好似設計衫、設計圖案... 等。但係專業嘅用法通常係指運用創造力解決問題，特別係為客人解決問題。

例如建築設計就係設計其中一個重要範疇，講到點樣喺空間入面規劃建築物嘅結構、功能同外觀。建築師唔單止要諗建築物外型好唔好睇，仲要考慮埋使用者有咩習慣、日照通風、空間流動、物料選擇以至文化象徵呀噉。良好嘅建築設計，往往要喺**功能**（例如空間夠唔夠用）、**美學**（例如線條比例、光影運用）同埋**環境影響**（例如節能減排）之間搵到平衡。因此建築設計係喺多重限制之下做抉擇嘅設計實踐。其他範疇嘅設計，都會體現噉樣嘅**綜合決策過程**，要喺各種現實條件同抽象目標之間，創造出有用、有意義同有感覺嘅物品。

設計出嘅物品，喺英文成日會稱之為 **artefact**（；大致係指**人造物**嘅意思）。

## 專業設計

專業講嘅設計通常係指根據某種既定嘅方法，針對某個特定嘅問題，去搵一個最理想嘅解決方案。一般認為有工程學同美學兩個傳統。

喺工程學，設計係指對某個系統嘅組成同功能作出定義，而喺美術，設計就通常指根據某種既定嘅方法同一啲基礎嘅考慮，對問題作出全面分析，而作出一個最好嘅解決方案。一般認為爾兩個係唔同嘅傳統，但係有人指出美術設計講嘅 ｢設計思維｣（，又叫設計思考，即係設計師嘅恁嘢方法）其實都係來自工程學。

設計思維係一種以使用者為中心、重視創意解難嘅思考方式。專業設計師一定要識。設計思維起源於工業設計界，後來喺商業、科技、教育等領域都有人用。設計思維強調唔好一開始就跳去搵答案，而係首先要深度理解使用者需要啲乜，觀察同埋建立對用家嘅同理心，然後再重新定義個問題、發展創新嘅方案。設計思維鼓勵跳出框框思考，唔係單靠專家，而係強調團隊合作同用戶參與。

## 設計嘅層次
對於設計係乜嘅爾個問題，丹麥設計中心（Danish Design Center）曾經對 ｢設計｣ 定義咗四個唔同嘅層次：
# 非專業設計（nondesign），一般唔會理用家點睇
# 純綷整靚啲嘢（design as styling）
# 用規範化嘅過程整嘢（design as process）
# 創新（design as innovation）
根據爾個定義，日常講嘅設計應該通常係指第二層次，而專業設計就通常指第三或者第四層次（美術傳統比較多指第三層次）。
## 主要嘅領域
### 美學傳統
*傳意設計（又稱平面設計或者圖像設計），包括廣告設計
*工業設計（喺工程學同美學都用同一個名，但係指唔同嘅嘢）
*時裝設計
*插圖
*聲設計
*環境設計，包含建築設計同室內設計
*遊戲設計

### 工程學傳統
*工業設計（喺工程學同美學都用同一個名，但係指唔同嘅嘢）
*硬件設計
*軟件設計

## 設計研究

設計研究係指針對設計而做嘅研究，有別於科學研究。

科學哲學探討「知識係點嚟嘅」「命題點先算係有根據」嘅學問。佢為科學研究提供咗基礎，令到科學研究得以發展出嚴謹、可重複、可驗證、可推廣嘅做法。根據呢種取向，科學研究主要係想解釋自然界或者人類社會中發生嘅現象，重點係發現因果關係、透過設定假說、收集數據、統計分析等方法去驗證對現象嘅理解。相比之下，設計研究唔係要解釋現象，而係集中處理人造物同人工系統。設計研究重視點樣整新嘢出嚟去應對實際問題。

例如，如果一個設計研究者針對提升學生學習動機，佢可能會設計一個數碼學習平台，過程中反覆試做、收集用家反應、再改良，目的係設計出一個真正有效嘅學習工具。呢種做法好多時係疊代式，並非一次過完成。佢重視用戶經驗、實際表現、技術可行性等因素，而唔單單係理論驗證。

## 睇埋
*設計思維
*設計研究
*產品設計
*工程設計
*人因工程

## 攷
阿歷山大桑治

**阿歷山大桑治**（**Alexandre Dimitri Song Billong**，），係前喀麥隆足球員，打防守中場，曾經效力西班牙甲組足球聯賽球會巴塞隆拿足球會，叔父係喀麥隆足球代表隊主教練尼高拔桑治。2023年11月掛靴。

## 出面網頁

* 
*
Sineval Roque

**Sineval Roque**（）係巴西商人同政治人，喺1998年首次當選塞阿拉議會議員。

## 連出去
* 
* 塞阿拉立法會
海獸館

**海獸館**係一個用海洋哺乳動物招徠生意嘅主題公園（或水族館），海獅、海豚、白鯨等動物會畀人困住響水池裏面，遊客觀賞或者用嚟做表演。有啲海獸館會營造一個近乎天然（例如珊瑚礁）嘅生態環境（尤其係澳洲）。以旅遊角度睇，呢類海獸館可以帶嚟豐厚收入，但對於海洋哺乳動物嘅高死亡率同衍生嘅道德問題亦引起環保人士嘅關注。

## 史

早喺中國嘅北宋時期，就已經有人養海洋哺乳動物嚟表演。

之後就係西方嘅發展。1895年，喺紐約開幕嘅「海獅公園」（Sea Lion Park）就曾經養過40隻海獅，不過喺1903年後執笠。

之後嘅海獸館，位於佛羅里達州聖奧吉斯嘅海洋中心（Oceanarium），喺1938年開幕。直到而家都有人認為佢係「世界上第一個海生館」（"The world’s first oceanarium"）。 

1961年11月，位於加州洛杉磯嘅太平洋海洋世界係第一個養殺人鯨嘅展覽場。不過養咗兩日就死咗。之後， 
溫哥華水族館係第一個養殺人鯨嘅海獸館。佢哋喺1964年養咗一條叫（Moby Doll）殺人鯨，養咗三個月。

香港海洋公園以前分別養過兩條殺人鯨：海威小姐同皇子，海威小姐響1979年1月29號由冰島來港，到1997年4月21號病死；皇子響1989年4月13號由日本來港，直到1991年7月10號病死。海洋公園現計劃再物色另一條殺人鯨嚟香港定居。

2010年，美國佛羅里達州一間主題公園一條雄性殺人鯨，整死資深女訓練員，令「應否豢養殺人鯨」又再拗起來次。

## 參考書
*Lou Jacobs, *Wonders of an oceanarium: The story of marine life in captivity*. Golden Gate Junior Books, 1965.
*Joanne F. Oppenheim, *Oceanarium*. Bantam Books, 1994. ISBN 0-553-09520-X

## 資料來源

## 睇埋
*香港海洋公園
*動物園
*水族館
*海豚館
*海洋哺乳動物

## 出面網頁
*Alliance of Marine Mammal Parks and Aquariums
*Recommended EAAM dolphin housing standards
* Site sur les différents orques et leur mode de reproduction évitant la consanguinité.
Moésio Loiola

**Moésio Loiola**（）係巴西主持人同商人，喺塞阿拉州出世。喺1998年，Loiola 上任塞阿拉州議員。

## 連出去
* 
* 塞阿拉州立法會
巴基特

**巴基特**（，）係巴西管理人同政治人。1998年上任塞阿拉州議員，2011年到2014年做福塔雷薩競賽會會長。

## 連出去
* 議員巴基特公事網站
* 塞阿拉立法會
* 福塔雷薩競賽會
麥當勞茄汁密碼

**麥當勞茄汁密碼**係一個喺香港流傳嘅都市傳說。

## 怪冧巴
呢個傳說喺1980年代尾90年代初流傳，由一班麥當勞員工散播，後來開始喺網上流傳。傳說大概係話，每一包麥當勞包裝茄汁下便都有A1至A12不等嘅怪冧巴，呢啲怪冧巴都係代表茄汁嘅甜酸度，A1最甜，A12最酸。麥當勞噉樣嚟方便各類型人客，等啲人可以揀甜或者酸嘅口味。

呢個傳說流傳到好大，甚至連麥當勞嘅一啲基層員工都噉樣嚟解釋包裝茄汁怪冧巴，加上麥當勞本身無主動解釋怪冧巴點嚟，搞到人人都信咗呢個講法。

## 真相
後來麥當勞見到傳說越傳越廣，就向啲人解釋，其實包裝茄汁上便嘅怪冧巴，只係代表佢哋嘅生產編號，同茄汁嘅甜酸度完全唔啦更，所有茄汁嘅甜酸度都一樣。而其他牌子嘅包裝茄汁，上便都有印生產編號，不過大家比較注意麥當勞嘅包裝茄汁啫。
快速消費品

**快速消費品**（，即FMCG），又叫「快速消耗品」，即係嗰啲賣得快、價格相對低啲嘅嘢。雖然快速消費品嘅絕對利潤相對低啲，但係因為佢哋銷售量大，所以類似嘅嘢嘅累積利潤可以好高。

類:製品
類:消費品
鼠

**鼠**，即**鼠總科**（**Muroidea**），係一種屬於囓齒類嘅總科，包含倉鼠、沙鼠、大鼠、小鼠，以及其他親緣動物。由於難以測定各個分類群之間嘅關係，因此亦有文獻將所有鼠總科歸入鼠科（Muridae）之下。目前依據分子種系發生學研究所作出嘅次分類，共有大概280個屬，以及至少1300個種。

鼠廣泛分佈喺南極洲以外各個大陸。佢哋係少數同人類保持密切聯繫而繁盛嘅動物類群之一，幾乎世界各國都有，部分亦係重要嘅生物學模式生物，對人類嘅實驗同研究有好大幫助。除此之外，某啲鼠類亦可以做寵物鼠。

## 分類
鼠科種類：
* 刺睡鼠科 Platacanthomyidae - *地位未定*
* 鼴形鼠科 Spalacidae
** 鼢鼠亞科 Myospalacinae
** 竹鼠亞科 Rhizomyinae
** 鼴形鼠亞科 Spalacinae
* 真鼠分支 Eumuroida
** 暮鼠科 Calomyscidae
*** 暮鼠亞科 Calomyscinae
** 馬島鼠科 Nesomyidae
*** 非洲巨鼠亞科 Cricetomyinae
*** 非洲攀鼠亞科 Dendromurinae
*** 馬島白尾鼠亞科 Mystromyinae
*** 馬島鼠亞科Nesomyinae
*** 岩攀鼠亞科 Petromyscinae
** 倉鼠科 Cricetidae
*** 田鼠亞科 Arvicolinae
*** 倉鼠亞科 Cricetinae
*** 林鼠亞科 Neotominae
*** 棉鼠亞科 Sigmodontinae
*** 美洲攀緣鼠亞科 Tylomyinae
** 鼠科 Muridae
*** 剛果攀鼠亞科 Deomyinae
*** 沙鼠亞科 Gerbillinae
*** 溜攀鼠亞科 Leimacomyinae
*** 冠鼠亞科 Lophiomyinae
*** 鼠亞科 Murinae

## 文化
### 中華文化中嘅鼠

鼠喺中國傳統嘅十二生肖排第一，對應地支中嘅子。中國嘅生肖鼠主要指家鼠。

## 睇埋
* 鼠疫
* 殺鼠劑 (毒老鼠藥)
* 沙門氏菌屬
* 肺孢子菌網

## 參考

* .
* .
* Musser, G. G. and M. D. Carleton. 1993. Family Muridae.  Pp. 501-755 in Mammal Species of the World a Taxonomic and Geographic Reference. D. E. Wilson and D. M. Reeder eds. Smithsonian Institution Press, Washington D.C.
* Musser, G. G. and M. D. Carleton. 2005. Superfamily Muroidea. Pp. 894-1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
* Norris, R. W., K. Y. Zhou, C. Q. Zhou, G. Yang, C. W. Kilpatrick, and R. L. Honeycutt. 2004. The phylogenetic position of the zokors (Myospalacinae) and comments on the families of muroids (Rodentia). Molecular Phylogenetics and Evolution, 31:972-978.
* .
杜葉錫恩

**杜葉錫恩**（**Elsie Hume Elliot Tu**，）係香港社會運動家同教育工作者，英國紐卡素出世，40幾年嚟一路服務香港同幫社會基層爭取權益。佢重做過香港市政局同香港立法會議員。

佢雖然喺英國出世，但係講得一口流利嘅粵語同普通話。杜葉錫恩最出名嘅事蹟，就係喺1960年代嗰陣，有小巴商會同司機同佢投訴小巴職工同警察勾結，收保護費，喺杜葉錫恩明查暗訪之後，直接去英國游說國會議員批准成立廉政公署，打擊嘅香港貪污行為，為香港日後嘅廉潔奠定基礎。

雖然杜葉錫恩係香港民主先驅，但晚年立場逐步向香港親共意識靠攏，做過港事顧問、支持廢除集體談判權、喺2002年支持香港基本法第23條立法、支持落實德育及國民教育科、反對和平佔中等等，呢啲嘢都引起泛民主派嘅爭議，更被一啲人（泛民主派）指佢為「英奸」。

一九八五年再婚時，附夫姓杜葉錫恩。

## 個人榮譽
### 勳銜
* 英帝國司令勳章（1977年）
* 大紫荊勳章（1997年）

### 榮譽博士
* 香港大學名譽社會科學博士（1988年）
* 香港公開進修學院榮譽社會科學博士（1994年）
* 香港理工大學榮譽法學博士（1994年）
*  杜倫大學榮譽博士（1996年）
*  紐卡素大學榮譽博士（1996年）
* 香港中文大學榮譽社會科學博士（2013年）

## 攷
文智愛

**文智愛**（）係南韓文化廣播（MBC 電視台）嘅前新聞主持。

## 一笑冇份工
2008年1月7號夜晚新聞收尾嗰陣，文智愛無啦啦爆笑，後來畀人調走咗
。

## 參考
候選人

**候選人**，又叫做**選舉人**或**被選舉人**，係選舉中競逐一種或多種職位嘅參與人員。候選人接受投票人查詢及提出競選承諾。

## 比如
*見工候選人
*國會議員
*社團接班人
徐德帥

**徐德帥**（）係香港職業足球員，家下效力香港超級聯賽球會東方龍獅。佢係香港足球代表隊喺2009年東亞運動會奪金功臣之一。

## 球員生涯
### 國際賽
#### 2010年亞運
喺2010年9月，為咗2010年亞洲運動會嘅香港亞運足球隊喺教練曾偉忠帶領下組隊，而徐德帥成為代表隊最後嘅二十個球員之一。喺2010年11月7號，港隊打和阿聯酋嘅首場亞運賽事，佢打足90分鐘。喺第二場贏月即別嘅比賽，佢係射波最多嗰個，致勝一球嘅角球亦都係佢開。11月11號對住孟加拉嘅最後一場小組賽，佢喺上半場交出一個助攻畀歐陽耀冲入波，而香港亦都贏孟加拉4-1入淘汰賽，係香港52年來第一次打入淘汰賽。

之後，香港奧委會邀請香港亞運隊成員參加亞運開幕禮，而且坐喺代表香港嘅花船。教練曾偉忠揀咗隊長陳偉豪、副隊長李志豪、其他6位隊員包括徐德帥上船。但係之後香港隊喺對阿曼嘅賽輸咗0-3，入唔到八強。港隊喺嗰場嘅打法由主守變咗主攻，但係右翼嘅徐德帥同佢左翼嘅隊友陳文輝畀阿曼球員好成功咁睇到實。

## 參攷

## 出面網頁
*
* 
* 

類:飛馬球員

類:東方球員
足球員

**足球員**（，**Football player**）係一類運動員，包含咗玩唔同形式嘅足球嘅運動員，例如美式足球、加拿大式足球、澳式足球、蓋爾式足球同橄欖球。
World Soccer Winning Eleven 2011

**World Soccer Winning Eleven 2011**係Konami整嘅遊戲Winning Eleven系列之一。

## 球隊
### 國家隊
##### 非洲

*  2 3
*  3
* 
*  1
* 

*  1
*  3
*  3
*  3
*  3

*  3
* 
*  3
*  3

##### 美洲

*  3
*  3
*  3
*  3
*  3
*  3

*  1
* 
* 
* 
* 

* 
*  3
* 
*  
*  3

##### 亞洲同大洋洲

*  1
*  3
*  3
*  3
*  3
*  1

*  3
*  3
*  3
*  3
*  3
*  1

*  3
*  3
*  3
*  3
*  2

##### 歐洲

* 
* 
*  3
* 
*  1
*  1
* 
*  1
* 
*  1
*  1
*  1

* 
*  1
* 
*  1
*  3
*  1
*  1
* 
* 
*  1
* 

* 
*  1
*  3
*  3
* 
*  1
*  1
* 
*  1
*  3
*  3

##### 經典球隊

*  3
*  3
*  3

*  3
*  3

*  3
*  3

註
1 – 有授權球隊
2 – 2011新加球隊
3 – 球員係假名或者虛構
2014年FIFA世界盃

**2014年FIFA世界盃**係第20屆FIFA世界盃，係一個國際嘅足球大賽。決賽週喺巴西舉辦，德國喺決賽加時擊敗阿根廷攞到冠軍，係首次由歐洲國家隊喺美洲舉行嘅世界盃攞冠軍。

巴西係第5個兩度主辦FIFA世界盃嘅國，今次亦都係自1978年之後再喺南美洲舉辦嘅世界盃決賽週。

## 外圍賽

2014年世界盃外圍賽嘅抽簽喺2011年7月30號喺里約熱內盧舉行。作為主辦國嘅巴西直接攞到決賽週參賽資格。

## 球證
2014年1月14號，國際足協公佈咗今呢屆世界盃25位球證嘅名單：

;亞洲（4人）
: 納瓦夫·舒赫拉拉（Nawaf Shukralla）
: 拉弗塞·伊爾馬托夫（Ravshan Irmatov）
: 班·威廉斯（Ben Williams）
: 西村雄一（Nishimura Yuichi）

;非洲(3人）
: 諾曼地·杜爾（Noumandiez Doué）
: 加斯·沙馬（Bakary Gassama）
: 夏伊·摩迪（Eddy Maillet）

;中北美洲及加勒比海區(3人）
: 喬爾·阿吉拉爾（Joel Aguilar）
: 馬格·基格（Mark Geiger）
: 馬爾科·羅德里格斯（Marco Antonio Rodríguez）

;南美洲(5人）
: 尼斯高·比達拿（Néstor Pitana）
: 卡路士·韋亞（Carlos Vera）
: 安立奎·奧施斯（Enrique Osses）
: 韋馬·勞當（Wilmar Roldán）
: 桑德羅·列治（Sandro Ricci）

;大洋洲(1人）
: 彼得·奧拉利（Peter O'Leary）

;歐洲(9人）
: 菲列比治（Felix Brych）
: 普羅恩卡（Pedro Proença）
: 卡基亞（Cüneyt Çakır）
: 喬納斯·埃里克森（Jonas Eriksson）
: 波恩·庫伊佩爾斯（Björn Kuipers）
: 馬季奇（Milorad Mažić）
: 列斯素利（Nicola Rizzoli）
: 韋拿斯高（Carlos Velasco Carballo）
: 侯活·韋比（Howard Webb）

## 分組賽

#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

## 淘汰賽
淘汰賽階段嘅比賽，如果喺發定時間之內未分勝負，就要進行上下半場各15分鐘嘅加時，如果仲係打和，就要互射十二碼分勝負。

### 十六強賽

------

------

------

------

------

------

------

### 半準決賽

----

----

----

### 準決賽

----

### 季軍戰

### 決賽

## 參攷
曾文輝

**曾文輝**（**Tsang Man Fai**，）係香港足球員，司職足球守門員。佢效力緊香港甲組足球聯賽球隊南華，但係借咗去畀皇室南區。

## 球員生涯
### 球會
曾文輝喺2011年2月19號踢第一場職業波，四海流浪作客對天水圍飛馬。佢踢佢第一場職業賽，就喺自己禁區開龍門生球入波，同助攻畀馬高遜射入致勝一球。

### 國際賽
曾文輝係2010年亞洲足協U-19錦標賽中香港19歲以下足球代表隊嘅一員，上陣過4次。

## 攷

## 出面網頁
* 香港足球總會

類:飛馬球員

類:大埔球員
類:東方球員
任天堂3DS

**任天堂3DS**（Nintendo 3DS）係任天堂推出嘅手提遊戲機，佢可以利用一個叫做Autostereoscopy嘅程序製造唔使戴任何眼鏡都睇到嘅嘅3D效果。3DS喺2011年2月26號喺日本首發，定價係25000円。歐洲就喺2011年3月25號有得買，價錢係零售商自己定。而美洲就係2011年3月27號，賣249.99美金。3DS繼承同主導市場嘅任天堂DS手提機系列。3DS兼向返NDS系列包括NDSi嘅遊戲。

任天堂喺2020年9月16號確認成個3DS系列已經停產。總共主機銷量7,594萬，遊戲銷量3億9,196萬份。

## 熱門3DS遊戲

* 瑪利歐賽車7（1,898萬）
* 寶可夢 X／Y（1,673萬）
* 寶可夢 太陽／月亮（1,633萬）
* 寶可夢 歐米加紅寶石／阿爾法藍寶石（1,462萬）
* 新超級瑪利歐兄弟 2（1,342萬）

## 參考

## 出面網頁
* 任天堂3DS官方網站 
* 任天堂3DS官方網站
西班牙足球代表隊

**西班牙足球代表隊**係代表西班牙嘅官方足球隊，由西班牙足球總會打理，會出席國際足球賽事包括FIFA世界盃同歐洲國家盃等。

而家西班牙嘅波衫贊助商係Adidas。

## 榮譽
* 世界盃
** 2010年FIFA世界盃冠軍
* 歐洲國家盃
** 1964年歐洲國家盃冠軍
** 2008年歐洲國家盃冠軍
** 2012年歐洲國家盃冠軍
** 2024年歐洲國家盃冠軍
* 奧林匹克運動會
** 1992年夏季奧林匹克運動會冠軍（男子）
** 2024年夏季奧林匹克運動會冠軍（男子）

## 出面網頁
*
粵語羅馬字

**粵語羅馬字**，係粵語嘅一種拉丁拼音方案，特色係佢學國語羅馬字咁，改變韻母嘅串法來標示聲調。佢係由語言學家趙元任博士設計，再經香港公務員彭德加以改良而成。趙元任響佢本英文書《粵語入門》用過呢個拼音方案嘅雛型，除此之外，就好少人用呢個方案，原因有兩個。一、尐字嘅串法都幾長；二、佢標調嘅方式，複雜過其他嘅粵語拼音方案，尤其係佢連變調都標埋出來。

## 串法

同國語羅馬字、粵拼一樣，粵語羅馬字用b、d、g來寫不送氣清聲母，用p、t、k來寫送氣清聲母，同Meyer-Wempe方案唔同。
另外，粵語羅馬字用打孖上嘅元音字母來標長音，例如：b**u**k→「卜」嘅短用單u；b**uu**t→「砵」嘅長、b**aa**→「霸」嘅長，u同a都打孖上。不過，有陣時又會用唔同嘅字母來區分長、短音，好似：s**e**k→「色」嘅短、s**i**n→「扇」嘅長。有尐韻腹淨係有長音，無相應嘅短音，好似：ea、o、y，咁就唔使打孖寫咁麻煩。
粵語羅馬字最特別嘅，係用韻母嘅唔同串法來代表唔同嘅聲調，例如響韻母前面加h、r來分別表示陰、陽調類，好似b**h**at→「不」、b**r**at→「拔」咁。

### 聲母
聲母嘅串法如下，方括裏面嘅係國際音標。留意：x、q嘅用法同其他嘅粵語拼音方案好唔同。

### 韻母
下面個表係韻母嘅**基本**串法。基本串法係用來標陰去或者中入聲嘅。韻母嘅串法，會視乎聲調而有所變動，即係話一個韻母有三至六種串法咁多，請參考「聲調」一節。由於輔音m同n可以自成音節，所以可以當做韻母。

### 聲調
粵語有九聲六調，另外因為變調而生多兩個聲調。
粵語羅馬字嘅標調方式比較繁複：每個韻母有個基本串法，用來標舒聲韻嘅陰去聲（第3聲）同埋入聲韻嘅中入聲（第8聲）。要標其他聲調，就要按照聲調嘅陰陽、平仄，響韻腹嘅前、後加h或者r，有陣時又會改咗韻尾嘅串法：

*陰陽：
**陰聲類（第1、2、3、7、8聲）：
***陰去聲（第3聲）同中入聲（第8聲）：用返韻母基本串法
***其他：響韻母前面加h。
**陽聲類（第4、5、6、9聲）：一律響韻母前面加r。
*平仄：
**平聲（第1、4聲）：個別韻母（見下表）改變韻尾串法，其餘就響韻腹後面加h。
::
::例如：saan（陰去聲／第3聲）→「篡」、shaann（陰平聲／第1聲）→「山」、sou（陰去聲）→數目個「數」、show（陰平聲）→「騷」、sai（陰去聲）→「細」、shay（陰平聲）→「西」。
:*上聲（第2、5聲）：個別韻母（見下表）改變韻尾串法，其餘就響韻腹後面加r。
::
::例如：sai（陰去聲）→「細」、sae（陰上聲／第2聲）→「洗」、sou（陰去聲）→數目個「數」、soo（陰去聲）→動詞「數」。
:*去聲（第3、6聲）：陰去聲（第3聲）用返基本串法；陽去聲（第6聲）就靠韻母前面嘅r來識別。
:*入聲（第7、8、9聲）：所有配入聲嘅韻母，都必定收p、t或者k尾，好易認得出。中入（第8聲）用基本串法，陰入、陽入就靠韻腹前面嘅h或者r來識別。

變調方面，響韻母後面加v來表示變上調，例如：lrey（陽平聲／第5聲）→雪梨個「梨」加咗v就變成lreyv（變上調）→啤梨個「梨」。變高平調，就響韻母後面加x來表示，例如：mree（陽上聲／第5聲）→貓尾個「尾」加個x就變成mreex（變高平調）→考第尾個「尾」。

下面個表，用si、sin、sek三個聲韻組合來示範配搭唔同聲調時嘅唔同串法。

## 例

## 睇埋
* 趙元任粵語羅馬字

## 參考
香港足球高級組銀牌賽

**高級組銀牌賽**（Senior Shield）係香港歷史最長嘅足球比賽，而家由香港足球總會主辦，前身係1895年嘅香港盃，1896年改為銀牌賽。而家參賽嘅球隊通常只有香港超級聯賽球隊。

## 冠名贊助

## 歷屆盟主
香港足球會

**香港足球會**（，縮寫：**港會**/**HKFC**），係香港一間足球會，而家係香港超級聯賽嘅參賽球隊。

因為成日升完上頂級聯賽之後又跌返落次級聯賽，所以有人叫「升降機」。

## 球員名單

## 積極支持賽馬運動
由1974-1975年度馬季開始，香港足球會開始喺香港賽馬會註冊團體，重擁有名下馬匹。

## 出面網頁
*  
* HKFC Soccer 
* 香港足球總會，香港足球總會 
* 
* 

類:香港馬主

類:香港超級聯賽球會
藍圈八爪魚

**（大）藍圈八爪魚**（**Hapalochlaena lunulata**）可分三至四種。唔似得南方兩個亞種咁只生活喺澳洲水域。佢呢種分布西太平洋嘅熱帶海洋裏面。大藍圈八爪魚重10至100克。

## 獵物
同其他八爪魚一樣，佢哋主要食蝦蟹之類嘅甲殼動物。但亦會捕食珊瑚魚。

## 毒性
佢嘅口水含有毒性，屬於一種叫 「*tetrodotoxin*」嘅神經毒，係由佢口腔嘅細菌分泌出嚟，呢種毒有令傷者即時呼吸困難，引致心臟病發死亡危險。

## 參考

## 睇埋
* 香港軟體動物

## 出面網頁
* Animal Diversity Web
陸子豪

**陸子豪**（）係香港一個足球員，打後衛，而家踢緊四海流浪。佢係香港甲組足球聯賽戰後最年輕上陣球員。

佢而家喺英華書院讀緊書。

## 參考

## 出面網頁
* 香港足球總會 - 陸子豪球員資料